Dogovoren nastavak saradnje sa kineskim partnerima\nMilići, 27. Novembra - predsjednik kompanije "boksit" iz milića rajko dukić, u okviru radne posjete narodnoj republici kini, potpisao je u pekingu sa generalnim menadžerom i vlasnikom kompanije "sinome" ugovor o kupovini jamskog damper-kamiona za potrebe rudarske proizvodnje u milićkoj kompaniji, te dogovorio nast\nMilići, 27. Novembra - predsjednik kompanije "boksit" iz milića rajko dukić, u okviru radne posjete narodnoj republici kini, potpisao je u pekingu sa generalnim menadžerom i vlasnikom kompanije "sinome" ugovor o kupovini jamskog damper-kamiona za potrebe rudarske proizvodnje u milićkoj kompaniji, te dogovorio nastavak saradnje sa ovim kineskim industrijskim gigantom. Dukić u Kini boravi sa delegacijom privrednika iz Republike Srpske i Srbije, koja je ove sedmice imala brojne poslovne susrete sa vodećim ljudima iz najpoznatijih kineskih kompanija, saopšteno je danas iz Službe za odnose sa javnošći Kompanije "Boksit".\nNa najpoznatijem svjetskom sajmu mašina i opreme "Bauma 2014", koji se od 25. do 29. novembra održava u Šangaju, potpisan je ugovor sa vodećom kineskom kompanijom iz oblasti proizvodnje građevinsko-rudarskih mašina "Foton Lovol", sa kojom Kompanija iz Milića uspješno sarađuje već nekoliko godina.\nNovim ugovorom "Boksit" je dobio eksluzivno pravo prodaje i servisiranja mašina i opreme iz proizvodnog programa te kompanije na tržištima BiH, Srbije i Crne Gore, saopšteno je iz ove kompanije.\nU Šangaju je predsjednik "Boksita" Rajko Dukić razgovarao i sa direktorom Kompanije "Transpak", sa kojom "Boksit" sarađuje u oblasti proizvodnje kartonske ambalaže.\n"Izražen je interes za nastavak saradnje, te dogovoreno da kineski stručnjaci posjete Kompaniju `Boksit` s ciljem unapređenja tehnologije i proizvodnje kartonske ambalaže u okviru programa pakovanja konzumnih jaja. Takođe, dogovorena je i poslovna saradnja s ciljem proširenja proizvodnog programa u oblasti papirne i kartonske ambalaže", saopštila je "Boksitova" Služba za odnose sa javnošću.\nDatum kreiranja: 28 novembar 2014\nSledeća ⇨ Deng Ying i Lorencin o suradnji u sektoru turizma\nPrethodna ⇦ Politička i privredna saradnja Srbije i Kine u usponu


Baštenske zajednice mogu da poboljšaju kvalitet života u Beogradu - Agro TV\nPočetna Agro svet Baštenske zajednice mogu da poboljšaju kvalitet života u Beogradu\nBaštenske zajednice mogu da poboljšaju kvalitet života u Beogradu\nOrganizacija Ekonaut pokrenula je niz aktivnosti sa ciljem poromocije javnih baštenskih zajednica kao mogućeg rešenja za ekološke probleme sa kojima se Beograd suočava.\nUsled različitih faktora zagađenja, nadolazeće klimatske krize i nekontrolisane urbanizacije koji ugrožavaju zelenu infrastrukturu i javni prostor Beograda, kvalitet života u gradu sve više opada i nameće se potreba za novim rešenjima. Porast površina građevinskog zemljišta, a smanjivanje i zaspostavljanje zelenih, predstavlja dugoročnu pretnju po zdravlje dece, građana i građanki.\nSa željom da izvrši uticaj na javne politike u oblasti urbanizma, kroz strategije i planove koji se bave razvojem grada Beograda, organizacija Ekonaut najavila je niz aktivnosti u okviru projekta “Inicijative za gradske baštenske zajednice”.\nGradske baštenske zajednice su otvorene površine na kojima se pojedinci ili grupe bave uzgojem biljaka po sopstvenom izboru. Postoje u većini evropskih gradova i imaju brojne društveno korisne namene poput fizičke i socijalne rehabilitacije, mogućnosti za rad i zapošljavanje ekonomski ugroženijih slojeva stanovništva, animacije građana u trećem dobu i omogućavanja svim generacijama da se bave zdravim hobijima u oblasti hortikulture, vrtlarstvo i povrtarstvo.\n– Verujemo da bi kreiranje povoljnog okvira za formiranje gradskih baštenskih zajednica doprinelo borbi protiv klimatskih promena, zaštiti životne sredine kao i razvoju i jačanju socijalnih struktura u lokalnim zajednicama. Primena dobrih evropskih modela sistema gradskih baštenskih zajednica bi unapredila kvalitet života u Beogradu, kao i proces prilagođavanja na klimatske promene. Ovaj projekat teži da doprinese funkcionalnoj upotrebi nenamenskih javnih i privatnih površina istovremeno smanjujući faktore zagađenja i negativne klimatske uticaje, da podspeši razvoj lokalne zelene ekonomije i osnaži potencijale građana i relevantnih struka kao nosioca promena u svojoj zajednici – izjavila je Sabina Kerić ispred organizacije Ekonaut.\nPrva aktivnost u okviru projekta je poziv građanima da pomognu u mapiranju lokacija na teritoriji grada Beograda koje se već koriste ili imaju potencijal da postanu zajednička bašta komšiluka ili druge lokalne zajednice. Ako ste u bilo kom delu grada, ili nadomak grada, primetili parcelu za koju pretpostavljate da je u javnom vlasništvu, a koja bi mogla da bude uređena kao zajednički vrt za sve generacije, možete obavestiti Ekonaut popunjavanjem upitnika na njihovom sajtu: https://ekonaut.org/gradske-baste/.\nU narednih godinu dana, Ekonaut planira niz edukativnih aktivnosti vezanih za uzgajanje ukrasnih biljaka i hrane u gradskim uslovima, kao i za načine formiranja i organizovanja baštenskih zajednica kako bi se lokalne zajednice i pojedinci osnažili da utiču na uređenje zelenih površina u svom okruženju. Posebnu pažnju projekat daje uključivanju formalnih i neformalnih građanskih inicijativa koje su se već okupile oko rešavanja lokalnih problema vezanih za uređenje i korišćenje javnih površina u lokalnim zajednicama.


Ivan Jovanović: Smrt kulture i predskazanje umiranja\n► Ivan Jovanović: Smrt kulture i predskazanje umiranja\nBela Hamvaš (1897-1968), jedan od najvećih mađarskih pisaca i filozofa, reče u svom poslednjem, nezavršenom delu “Velika riznica predaka”: “Materija bez duha je besmislena”.\nNije potrebno, kao Hamvaš, biti Sokrat 20. veka i zaključiti da je ova tvrdnja istinita. Uostalom, koji od starih evropskih naroda, a Srbi pripadaju njima, ma koliko truda uložili da izađemo iz te grupe, ne ceni svoju tradiciju upravo po kulturi? Verovatno nijedan.\nZato još više rastužuju vesti iz kulture koje su nam došle odmah nakon radosti zbog toga što je Muzej savremene umetnosti konačno otvoren (posle 13 godina rekonstrukcije koja je koštala “bednih” 8 miliona evra, dok razni megalomanski projekti van i na vodi koštaju nekoliko desetina puta više), a koje objavljuju smrt zaječarskog pozorišta “Zoran Radmilović” zbog 100 i nešto hiljada evra duga. Pozorište će, vele gradski čelnici, odmah vaskrsnuti, dugove će pokriti grad, a novom sistematizacijom radnih mesta biće predloženo da 50% budu oni koji stvaraju repertoar, odnosno umetnici, pošto je pozorište u situaciji u kojoj ima 12 glumaca, a po 3-4 administrativna radnika. O tome da zgrada nema upotrebnu dozvolu da ne govorimo, ali teško da se nešto bolje može očekivati kada je bivši gradonačelnik po zanimanju (bivši) menadžer pevača narodne muzike koji će za nekoliko sati nastupa za Novu godinu u Beogradu zaraditi sumu u visini gotovo 30 odsto duga pozorišta “Zoran Radmilović”.\nI kada ovo vidimo dolazimo do još jedne narodne umotvorine koja kaže : “Što južnije, to tužnije” koja se ne mora primeniti samo na jug ove zemlje. Oduvek nam je ova izreka zvučala gotovo prostački, potcenjivački prema ljudima iz drugih gradova, orijentisana heliocentrično samo na Beograd, centar svega i san svih, koji predstavlja simbol boljeg života. Ali istina boli – pošto ni u centru kultura ne znači ništa, na obodima praktično i ne postoji. I ispada kako su jedino socijalizam i “srpski neprijatelj” Josip Broz razmišljali poput Hamvaša. Dok su naši državnici dozvolili da gradovi od 20-30.000 stanovnika nemaju ni bioskop, a nesrećnici poput stanovnika Kovilja dožive da njihov Dom kulture postaje magacin stajskog đubriva. Jer, zašto bi seljaci, ili u najboljem slučaju budući motači kablova ili lepljači đonova, imali više kulturno-umetničke nadražaje od “Parova”, “Farme”, Zadruge” ili bilo kog razbibrigastog programa koji promoviše najviše moralno-etičke standarde.\nVratimo se Hamvašu. Džabe nam privredni rast, skok na “Duingovoj” ili kojoj god listi, ako nema duha. Dokle god kultura služi za potkusurivanje, nećemo biti ništa više od bledih senki Nušićevih i Domanovićevih karaktera, i dalje zaglibljeni u palanačkom blatu 21. veka.\nBugarski grad Plovdiv i italijanski Matera biće Evropske prestonice kulture u 2019. godini tokom koje će organizovati niz događaja, promeniti svoj izgled, postaviti se na svetsku mapu i...


Poreska uprava nije blokirala račun “Akvane” | Banjaluka.net\nPoreska uprava Republike Srpske nije blokirala žiro račune poreskog obveznika JP „Akvana“ Banjaluka, već je kao i svakom drugom poreskom obvezniku koji ima dospjele, a neizmirene poreske obaveze, nakon opomene, dostavila rješenje o prinudnoj naplati dospjelih poreskih obaveza, potvrđeno je iz Poreske uprave za Banjaluka.net.\n“Rješenja o prinudnoj naplati smo tom poreskom obvezniku dostavljali i u 2020. godini, a zbog neizmirenih poreskih obaveza iz te godine. Ukupne dospjele, a neizmirene obaveze ovog poreskog obveznika iznose oko 350.000 KM i odnose se na obaveze za poreze i doprinose iz 2020. godine, dok ovaj poreski obveznik ima i obaveze po osnovu reprograma iz 2014. godine u iznosu od oko 80.000 KM, čija naplata je prolongirana na osnovu Uredbe sa zakonskom snagom o poreskim mjerama za ublažavanje ekonomskih posljedica nastalih usljed bolesti COVID-19 izazvane korona virusom”, navode u Poreskoj upravi Republike Srpske.\nIz Poreske uprave dodaju da u skladu sa pozitivnim zakonskim propisima, svaki poreski obveznik koji ima dugovanja može podnijeti zahtjev za odgođeno plaćanje poreskih obaveza, odnosno reprogram, što je osnov za obustavljanje postupka prinudne naplate poreskih obaveza.\nOznake: Akvana, Poreska uprava RS\nPOSLJEDICE PANDEMIJE: Izgradnja stanova u novembru pala skoro za pola


Mi ćemo donositi zakone, a Ustavni sud neka ispunjava Izetbegovićeve želje - 01.12.2016, Sputnik Srbija\nPredsednik Republike Srpske Milorad Dodik izjavio je za „Glas Srpske“ da je i pre odlučivanja i zasedanja Ustavnog suda BiH bilo poznato kakvu će odluku taj sud... 01.12.2016, Sputnik Srbija\n21:17 01.12.2016 (Osveženo: 03:40 26.08.2021)\nPredsednik Republike Srpske Milorad Dodik izjavio je za „Glas Srpske“ da je i pre odlučivanja i zasedanja Ustavnog suda BiH bilo poznato kakvu će odluku taj sud doneti.\n„Ništa drugačije od takve sramne odluke Ustavnog suda u kojem sede visoki funkcioneri SDA i nismo mogli očekivati. To je direktan udar na demokratsko pravo jednog naroda i demokratiju za koju se zalaže i koju sprovodi Republika Srpska“, kazao je Dodik.\n„Dan Republike ćemo i dalje slaviti. Mi donosimo zakone, a neka Ustavni sud i dalje ispunjava Izetbegovićeve i želje njegovih sledbenika, pa će na taj način najdirektnije urušiti i Ustav i demokratiju u ovoj zemlji“, rekao je Dodik.\nPredsedavajući Predsedništva BiH Mladen Ivanić rekao je za „Glas Srpske“ da Ustavni sud doliva ulje na vatru.\n„Ne mislim da će to imati ikakve posledice i ne vidim ni kakve može da ima, jer je volja građana više nego jasna i ona je obavezujuća za sve — mene, predsednika i Narodnu skupštinu Republike Srpske“, rekao je Ivanić.\nOn je ocenio da treba doneti zakon kojim će 9. januar bez sumnje biti proglašen za praznik i jednom za svagda staviti tu priču van dnevnog reda.\nUstavni sud BiH prihvatio je zahtev bošnjačkog člana Predsedništva BiH i lidera SDA Bakira Izetbegovića za „rešavanje ustavnopravnog spora BiH sa Republikom Srpskom“ i poništio rezultate referenduma o Danu Republike, koji je u Srpskoj održan 25. septembra.\nUstavni sud je na osnovu Izetbegovićeve apelacije krajem 2015. godine doneo odluku da je obeležavanje Dana Republike Srpske 9. januara neustavno, jer je tog dana i krsna slava Sveti Stefan, podseća list.


Preminuo Goran Paskaljević, reditelj čuvenog filma “Varljivo leto ’68” – Haber.ba\nGoran Paskaljević - Gloria.rs\nOn je porijeklom iz Srbije, međutim jedan je od najpoštovanijih režisera u Evropi gdje je često i radio i živio.\nSrbijanski mediji prenose da je Paskaljević preminuo u Francuskoj ne navodeći uzrok smrti.\nPaskaljević je filmsku režiju diplomirao na Praškoj akademiji, a njegov prvi dugometražni igrani film je “Čuvar plaže u zimskom periodu”.\nDobitnik je mnogih prestižnih nagrada, a neki od najopaženijih filmova ovog režisera su “Bure Baruta”, “Vreme čuda”, “Varljivo leto ’68”, “Tango argentino” i mnogi drugi. Za života je napravio više od 30 dokumentarnih i 17 igranih filmova, prenosi “Klix“.\nTeme:Goran Paskaljević, izdvojeno, Srbija\nSlovenski premijer Janez Janša otvoreno je podržao američkog predsjednika Donalda Trumpa u njegovoj borbi...


RIJALITI VREDAN 2 MILIONA EVRA: Otkriveni honorari svih učesnika "Zadruge 5" : Nadlanu.com\nRIJALITI VREDAN 2 MILIONA EVRA: Otkriveni honorari svih učesnika "Zadruge 5"\nObjavljeno 6. sep 2021. / 12:00:17\nSinoć je počela sa emitovanjem nova, poslednja, peta sezona "Zadruge". Ono što svake godine posebno intrigira sve je pitanje koliko zaista novca dobijaju učesnici ovog rijalitija. Kako piše "Kurir", samo za honorare najpopularnijih takmičare ove sezone izdvojeno je čak 2.000.000 evra.\nKao što je već poznato, od poznatijih učesnika na imanje u Šimanovcima uselili su se ili će naknadno ući Miljana Kulić, Miki Đuričić, Aleksandra Subotić...\nNišlijka će za svoje učešće dobijati 3.000 evra nedeljno, odnosno 120.000 evra za 10 meseci, koliko je sezona trajala do sada. Pčelar iz Kupinova će od rijalitija zaraditi 100.000 evra, tj. 2.500 evra po nedelji. Aleksandra Subotić prihodovaće 80.000 evra ili 2.000 evra po nedelji. Dalila i Dejan Dragojević uzimaće po 1.500 evra nedeljno, što znači 60.000 evra za celu sezonu.\nMaja Marinković i njen otac Taki, zarađivaće čak 30.000 evra mesečno, što bi značilo da će do jula biti bogatiji za 300.000 evra. Ni ostali takmičari neće loše proći, pa će tako Jovana Tomić Matora i Mensur Ajdarpašić nedeljno biti bogatiji za 2.000 evra, Filip Car za 2.000. Marko Janjušević Janjuš imaće daleko manji honorar od svoje bivše devojke Maje, "samo" 3.000 evra nedeljno.\nAna Korać tražila je za svoj ulazak 5.000 evra nedeljno, tj. 200.000 za celu sezonu. S obzirom na to kakav će šou Koraćeva napraviti sa Janjušem i Majom, očekuje se da će i ona ući kroz nekoliko nedelja, te da će se produkciji ovo isplatiti. Tara Simov, koja je u prošloj sezoni diskvalifikovana pa joj je bivši dečko Nenad Aleksić Ša platio kaznu, za ovu sezonu dobijaće 3.000 evra nedeljno, Lepi Mića 2.000, a Zoki Šumadinac po 1.000.\nFran Pujas će i ove sezone boraviti u "Zadruzi" za 2.000 evra, što je za 500 evra više nego u prošloj sezoni. Ukoliko uđe naknadno u rijaliti, Mina Vrbaški dobijaće 3.000 nedeljno, umesto 2.000 kao što je do sada bio slučaj. S obzirom na to da će ove godine "Zadrugom" prodefilovati više od 60 učesnika, a da će oni koji su nepoznati široj javnosti dobijati skromnih 500 evra za nedelju dana boravka u kući, dolazimo do iznosa od 2.000.000 evra.\nNaravno, zadrugari će za ove iznose biti bogatiji ako ostanu u beloj kući do kraja sezone, ali kako su dešavanja u kući svakodnevno vrlo turbulentna, moguće je da neko od njih bude i diskvalifikovan ili izbačen pre vremena, tako da ove iznose neće imati u džepu na kraju.\nAleksandra SubotićAna Koraćdalila dragojevićdejan dragojevićlepi mićamaja marinkovicmatoramiki đuričićmiljana kulićTara SimovZadrugazadruga 5Zoki Šumadinac


"TIRANSKE PLATFORME NEMA, IVANOVU ROK 10 DANA" - TVS\n"TIRANSKE PLATFORME NEMA, IVANOVU ROK 10 DANA"\nNovoizabrani predsednik parlamenta Talat Džaferi izjavio je da Đorđe Ivanov ima rok od 10 dana da parlamentarnoj većini uruči mandat za formiranje vlade.\n"Ако predsednik Ivanov ne bude parlamentarnoj većini dao mandat za formiranje vlade, on će napraviti krivično delo. On mora to da uradi, jer Ustav i zakoni ne poznaju takvo nepostupanje", rekao je Džaferi za Hrvatsku radio-televiziju (HRT).\nPoslanik DUI, stranke nove parlamentarne većine, istakao je da je jedini legalan i legitiman predsednik Sobranja Makedonije, jer ga je 27. aprila izabrala većina poslanika. Kako prenose makedonski mediji, Džaferi je demantovao da postoji tzv. "tiranska platforma" koja je opasnost za Makedoniju i optužio lidera VMRO DPMNE i bivšeg premijera Nikolu Gruevskog i šefa države Đorđa Ivanova da su odgovorni za politički haos u zemlji.\n"Haos u Makedoniji je politički motivisan zbog nespremnosti da se preda vlast. Za to je najodgovorniji direktno Gruevski, a indirektno Ivanov", rekao je novi predsednik Sobranja Talat Džaferi.\nPrema njegovom mišljenju, situacija u Makedoniji ne bi trebalo da se prikazuje kao vanredna, iako je u političkom smislu složena, ali bi, kako je istakao, trebalo da se rešava političkim sredstvima.\nIzbor poslanika DUI Talata Džaferija, koji je prvi Albanac na mestu predsednika Sobranja Makedonije, pozdravili su SAD, EU, NATO, Nemačka i još neke evropske zemlje, a osporavaju predsednik Makedonije Đorđe Ivanov i druga po snazi stranka u parlamentu VMRO DPMNE, kao i Rusija.\nIvanov, koji od 1. marta odbijao da poveri mandat vlade Zaevu, danas je, nakon sastanka s visokim funkcionerom Stejt departmenta Brajanom Hojtom Jijem, pozvao lidera SDSM da za dobijanje mandata ispuni javno datu reč da će doći zajedno sa koalicionim partnerima na sastanak i da će obezbediti uslove za jačanje "unitarnosti" države.


Šesta akcija besplatnih preventivnih pregleda - Grad Prokuplje\nNa inicijativu Ministarstva zdravlja Republke Srbije, u Opštoj bolnici „Dr Aleksa Savić“ u Prokuplju će u nedelju, 25. februara biti organizovana šesta akcija besplatnih preventivnih pregleda.\nU prostorijama Službe interne medicine građani će u periodu od 8 do 16 časova moći da provere svoje zdravstveno stanje bez uputa i zdravstvene knjižice.\nU okviru predstojećih preventivnih pregleda zainteresovani građani mogu obaviti oftalmološki pregled, kardiološki pregled, kontrolu šećera u krvi i analizu tumor markera dojke.\nIz prokupačke bolnice pozivaju građane da iskoriste priliku i izvrše kontrolu svoga zdravlja koje im omogućava akcija Ministarstva zdravlja . Treba napomenuti i to da će u slučaju potrebe biti urađeno i terapijsko zbrinjavanje od strane angažovanih lekara.\nMinistarstvo zdravlja organizovalo je veliku akciju besplatnih preventivnih pregleda na teritoriji Srbije, u cilju rane dijagnostike i promocije prevencije kao najefikasnijeg načina brige o zdravlju. Koliki je značaj ove akcije pokazuje izuzetno veliki odziv građana, kao i činjenica da su simptomi nekih oboljenja blagovremeno otkriveni kod znatnog broja pacijenata .


KOLEGIJ VIJEĆA NAREDNE SEDMICE RAZMATRA ZAHTJEVE GRAĐANA – Radio Feral\nKOLEGIJ VIJEĆA NAREDNE SEDMICE RAZMATRA ZAHTJEVE GRAĐANA\n27/02/2014 Mirza Musanovic\t0 Comments\nOpćinsko vijeće Kalesija je na današnjoj 14.redovnoj sjednici zaključkom zadužilo predsjedavajućeg Nedžada Džafića da u narednoj sedmici organizuje sastanak Kolegija vijeća sa predstavnicima grupe građana „kalesijsko proljeće“, na kojem bi se dogovorila dinamika provedbe opravdanih zahtjeva građana.\nNa proširenoj sjednici Kolegija, kojoj su prisustvovali predsjednici klubova parlamentarnih stranaka, općinski načelnik sa saradnicima i predstavnici dvije borače organizacije, načelnik se pojedinačno izjasnio po svakom zahtjevu grupe građana „kalesijsko proljeće“. Prema njegovim riječima postoji volja i spremnost za rješenjem određenih zahtjeva, za koje se smatra da su prihvatljivi, dok dio zahtjeva nije u nadležnosti općine Kalesija ili se u ovom momentu ne smatraju opravdanim. To se prije svega odnosi zahtjev o ukidanju paušala vijećnicima za koje je rečeno da su među najmanjim od svih općina na području TK-a. Istaknuto je da jedino vijećnici u Teočaku imaju manji paušal od kalesijskih vijećnika, dok su u ostalim općinama, pored umanjenja do kojih je došlo ovih dana, primanja po ovom osnovu znatno veća. Također, rečeno je da je neke zahtjeve potrebno preispitati u narednom periodu, kako bi se pronašlo prihvatljivo rješenje.\nTokom radnog dijela sjednice usvojeni su Nacrti odluka o izmjenama i dopunama odluka o provedbi regulacionih planova „Južna zona“, „Južna i Sjeverna zona“ u centru Kalesije, za koje je određena javna rasprava u trajanju od mjesec dana, a usvojena je i Odluka o o raspisivanju referenduma u naseljenom mjestu Zukići za osnivanje zasebne mjesne zajednice.\nZnačajan dio rasprave vođen je prilikom razmatranja Odluke o kriterijima za podsticaj u poljoprivrednoj proizvodnji na području općine Kalesija u 2014. godini. Ovom Odlukom utvrđuju se kriteriji za raspodjelu novčanih sredstava u iznosu od 150.000 KM namijenjenih za podsticaj u poljoprivrednoj proizvodnji. Iznos od 120.000 KM dodijelit će se fizičkim i pravnim licima upisanim u registar poljoprivrednih gazdinstava koji proizvode mlijeko na području općine Kalesija. Pravo na ova sredstva imaju poljoprivrednici za svaku muznu kravu u liniji otkupa mlijeka koja posjeduju zdravstveni karton,pasoše životinja i ugovor o isporuci mlijeka , a na osnovu podataka otkupljivača-prerađivača iz 2013. godine koji su dostavljeni nadležnoj općinskoj Službi za ostvarivanje novčane podrške za grla koja su u liniji otkupa u 2013 god. Iznos od 30.000 KM dodijelit će se na ime naknade eventualnih uginuća stoke.\nNa prijedlog kluba vijećnika SDP-a, sa dnevnog reda je povučena Odluka o imenovanju Komisije za utvrđivanje vrijednosti nepokretnosti i prava u prometu, a usvojena je Odluka kojom se prudužava mandat aktuelnim članovima ove komisije do imenovanja novog saziva Komisije.\n← Dan nezavisnosti BiH: Neradni dan se ne prenosi na ponedjeljak\nSve više djece žrtve trgovine u BiH\n21/11/2016 22/11/2016 Mirza Musanovic\t0


November 15, 2017 November 15, 2017 gorazdeportal 0 Comments\nDanašnji sastanak predsjedavajućeg Predsjedništva BiH Dragana Čovića i predsjednika Saveza za bolju budućnost BiH (SBB) Fahrudina Radončića u Mostaru rezultirao je pozivom prvog čovjeka SBB-a da Čović i Izetbegović nađu novog koalicionog partnera za federalni nivo vlasti, što će se odraziti i na državu i kantone.\n“Radončić je jako zabrinut zbog odnosa u BiH, kao i svi mi, i informisao me da on želi da ja razgovaram sa drugim partnerom kako bi našli adekvatnog partnera da obnaša vlast i kako ne bi došlo do bilo kakve eskalacije krize u funkcionisanju vlasti na svim nivoima u BiH. Dogovorili smo se da u narednih mjesec dana u razgovoru sa gospodinom Izetbegovićem pokušam naći novog partnera kako bi ta vlast nastavila funkcionisati”, rekao je Čović i priznao da je skeptičan u vezi sa nalaženjem “zamjenskog partnera” u koaliciji umjesto SBB-a godinu dana do izbora.\nNaglasio je da treba razgovarati o problemima kako se ne bi desila anarhija, te priznao da postoji problem u razumijevanju komunikacije i teme koje ih svakog dana udaljavaju od zajedničkog posla.\n“Ja sam vas jučer informisao, od najbanalnijih stvari kao što je organizacija Dana državnosti BiH, neko hoće biti nadlider i upravljati procesima u BiH na jedan pogrešan način”, poručio je Čović aludirajući na Izetbegovićevu inicijativu.\nPozvao je na dobre odnose sa susjedima.\n“Možemo mi maštati o EU i drugim projektima, ali kada sa susjede nismo u stanju držati na pristojnom nivou, onda nam je uzalud čitav posao. Bojim se da smo izjavama i potezima prema Hrvatskoj, Srbiji i Crnoj Gori dosta destabilizirali situaciju”, dodao je.\nNovi sastanak sa Radončićem najavio je za sredinu decembra.\n“Ono što me veseli je što još uvijek dijelimo viziju evropske Bosne i Hercegovine, njene unutrašnje stabilnosti, a mnoge projekte samo zbog nečijeg hira i želje za nadmoći nismo uspjeli da realizujemo”, kazao je na kraju predsjedavajući Predsjedništva BiH.\nRadončić nema kontakta sa Izetbegovićem\nRadončić je Izetbegovića optužio da traži izlazak SBB-a iz koalicije na nivou FBiH.\n“Ja sam molio gospodina Čovića da ispunimo muzičku želju gospodinu Izetbegoviću koji, nakon što je mjesecima molio da uđemo u vlast, sada traži da iz te vlasti izađemo. SBB je ozbiljna, legalistička stranka. Ne želimo da pravimo anarhiju koja je nastala izlaskom Demokratske fronte i molio sam Čovića, jer na moju sreću sa Izetbegovićem nemam kontakta, da HDZ i SDA nađu novog koalicionog partnera”, poručio je Radončić i dodao da se ne takmiči brojkama.\nDodao je da ne žele biti izgovor kao neko ko kvari sve.\n“Mi smo označeni kao kočničari i jesmo kočničari da se ova zemlja uvodi u nepotreban konflikt, da se rade prljave privatizacije i provodi porodična nepotistička politika u Kliničkom centru”, rekao je predsjednik SBB-a.\n← ZAPLIJENJENA TEKSTILNA ROBA USTUPLJENA SOCIJALNIM USTANOVAMA\nBOLJA ENERGETSKA EFIKASNOST I UŠTEDE GRADSKE UPRAVE →\nSMJENJENA DEKANESA MEDICINSKOG FAKULTETA UNSA ALMIRA HADŽOVIĆ – DŽUVO\nJune 9, 2017 gorazdeportal 0\nTotal Visits: 7,389,137


Ispunjen još jedan uslov iz Evropskog partnerstva - Klix.ba\nIspunjen još jedan uslov iz Evropskog partnerstva\n17.4.2009. u 12:20\nMinistar spoljne trgovine i ekonomskih odnosa BiH Mladen Zirojević izrazio je zadovoljstvo zbog odluke Savjeta ministara BiH da usvoji Strategiju razvoja malih i srednjih preduzeća u BiH za period 2009-2011. godina, jer je na taj način ispunjen još jedan uslov iz dokumenta Evropsko partnerstvo.\nZirojević je izjavio Srni da mala i srednja preduzeća u BiH učestvuju više od 95 odsto u ukupnom broju preduzeća u BiH i zapošljavaju značajan broj radnika, tako da predstavljaju značajnu polugu razvoja domaće privrede.\nOn je rekao da usvajanje Strategije otvara vrata BiH za pristup Evropskom fondu za konkurentnost i inovacije, kao i ostalim pretpristupnim fondovima EU neophodnim za ubrzavanje reformi i procesa evropskih integracija BiH.\nPrema njegovim riječima, Strategija predviđa stvaranje koherentnog pravnog i institucionalnog okvira za mala i srednja preduzeća kako bi se na odgovarajući način provela Povelja o malim i srednjim preduzećim, kao i agencije za mala i srednja preduzeća, te foruma za dijalog i konsultacije sa ovim preduzećima.\n''Osim Evropskog partnerstva, veoma je bitno to što nas i Sporazum o stabilizaciji i pridruživanju sa EU obavezuje na saradnju usmjerenu na razvoj i jačanje malih i srednjih preduzeća, sa posebnim naglaskom na prioritete koji se odnose na transpoziciju pravne legislative EU u domaće zakonodavstvo koje reguliše oblast malih i srednjih preduzeća, kao i deset smjernica utvrđenih u Evropskoj povelji o malim preduzećima'' - istakao je Zirojević.\nOn je naglasio i značaj Evropske povelje o malim preduzećima iz 2000. godine, kojoj je BiH pristupila u Solunu 2003. godine.\nZirojević je naveo da je usvajanjem ove strategije napravljen bitan korak, podsjetivši da je u Izvještaju Evropske komisije o napretku BiH za prošlu godinu konstatovano da je na polju malih i srednjih preduzeća ostvareno vrlo malo napretka, te da je i dalje potrebno donošenje strategije za razvoj malih i srednjih preduzeća.\n"Usvajanjem ove strategije napravili smo veoma bitan korak na polju napretka u oblasti malih i srednjih preduzeća i, istovremeno, stvorili ključni preduslov za napredak'' - naglasio je ministar spoljne trgovine i ekonomskih odnosa BiH.\nZirojević je najavio da BiH u zakonodavnom smislu odmah kreće u aktivnost pripreme i slanja u proceduru zakona o promociji malih i srednjih preduzeća i preduzetništva u BiH, dok u institucionalnom smislu jača ulogu Ministarstva spoljne trgovine i ekonomskih odnosa BiH putem osnivanja Sektora za mala i srednja preuzeća.\nRekao je i da je u planu formiranje savjeta za razvoj preduzetništva i malih i srednjih preduzeća.\nMesić primio reisa Cerića\n17.04.2009. u 12:34\nKanadska policija uhapsila "Anđele pakla"\n17.04.2009. u 12:00


PUNI OPTIMIZMA NA ''OTOKU'' - FK BORAC BANJALUKA FK Borac Banjaluka\nObjavljeno: 09.08.2013. u 14:09\nPUNI OPTIMIZMA NA “OTOKU“\nTreće kolo Premijer lige BiH donosi derbi između sarajevskog Olimpika i banjalučkog Borca. Sarajlije se nakon dva odigrana kola nalaze na drugom mjestu sa četiri boda, koliko ima i naš tim na četvrtom mjestu.\nNa današnjoj konferenciji za novinare održanoj u Trofejnoj sali na Gradskom stadionu prisutnima su se obratili šef stručnog štaba Dragan Jović, te igrači Srđan Grahovac i Igor Žuržinov. Sva trojica jedinstvena su u ocjeni: Olimpik jeste težak i kvalitetan rival, ali Borac može do povoljnog rezultata.\n– Pratio sam rezultate i igre Olimpika i, po meni, pružili su najviše u prva dva kola. Postigli su šest golova, a uz napadačku igru koja ih krasi mogli su još toliko puta zatresti mrežu rivala. Meč sa njima dočekujemo u dobrom raspoloženju, ekipa je odlično trenirala nakon prve dvije utakmice i spremno idemo u Sarajevo, sa željom da se vratimo bar sa jednim osvojenim bodom – istakao je trener Banjalučana Dragan Jović.\nSrđan Grahovac takođe u prvi plan ističe pojedinačni kvalitet Olimpika, u kojem, između ostalog, ove sezone igraju Sulejman Smajić, Veldin Muharemović, Bojan Regoje, Zoran Kokot…\n– Tim sa „Otoke“ je skup kvalitetnih individualaca, što se posebno odnosi na napadačku liniju. Ipak, mi se ne predajemo i u Sarajevo idemo da ostvarimo povoljan rezultat i nastavimo niz bez poraza u šampionatu. U prva dva kola smo ostvarili rezultate koji su bili i iznad očekivanja kako javnosti tako i ljudi oko Borca, te se nadam da u tom ritmu možemo i da nastavimo – rekao je vezista „crveno-plavih“.\nNovajlija u timu Borca, Igor Žuržinov, koji je u redove našeg tima stigao iz mostarskog Zrinjskog, ne krije zadovoljstvo dolaskom u, kako je rekao, redove jednog od najboljih timova u ligi.\n– Drago mi je što sam pojačao ekipu Borca i vjerujem da ću uspjeti da opravdam ukazano povjerenje. Već sutra mogu da nastupim, ali sam fizički spreman da igram 30 do 45 minuta. Očekuje nas težak rival, ali mislim da možemo da pružimo dobru partiju i vratimo se bar sa bodom u Banjaluku – jasan je novi član Borca.\nMeč između Olimpika i Borca biće direktno prenošen na Areni sport sa početkom u 17 časova.


čitanja : 2362\nMa na sta ovo vise lici.\nPolicija bi trebala da se bavi poslovanjem sopstvene drzave i da se provere razlozi ovakvog ponasanja ministara koji su nadlezni.\nKakve sad uredbe i sistem "mozete sada da uvezete sta hocete jer nama treba para od carine,a kad vam uzmemo te neke pare-e onda nema vise dok opet ne zatreba. Nema da se bunite inace dizemo cenu benzinu..."\nPa dokle bre vise ovako?\nAutor ChedomirADELAIDE 01 Jul 2009, 11:53\nPa pošto je postalo normalno voziti u Srbiji automobile sa desnim volanom ne treba više ništa da te čudi.\nNajbolje bi bilo da se dozvoli uvoz automobila iz Indije i Afrike, jer tamo zaista ima fantastičnih primeraka iz druge polovine prošlog veka, nisu uopšte skupi pa bi interesovanje bilo veliko i budžet Republike Srbije bi konačno procvetao...\nPošto nam je već frka za pare, što ne uvozimo nuklearni otpad iz okolnih zemalja, pa da bar riknemo bogati?\nAutor zoki 01 Jul 2009, 13:27\ngde mogu videti uredbu o preregistraciji.meni nije dsta ako uredbu drzi samo carina ili policija u svojoj tikvi tikva znaci onu izraslinu na vratu\nAutor soti istvan 05 Avg 2009, 10:26


Đekić MVP 20. kola Aba lige 2 - Bhbasket\nRegionalni basket ABA liga Đekić MVP 20. kola Aba lige 2\nKošarkaš sarajevskog Sparsa Branislav Đekić proglašen je za najboljeg igrača (MVP) 20. kola Druge regionalne ABA lige, nakon što je sa 21 poenom, pet skokova i pet asistencija protiv Novog Pazara (84:78) ostvario valutaciju od 29 bodova.\nIstu je valutaciju imao njegov saigrač Kenan Kamenjaš, ali je Đekiću pripalo priznanje jer je proveo manje minuta na terenu (32). Đekićev ovosezonski prosjek u 20 mečeva ABA 2 lige iznosi 22,8 minuta, 7,8 poena i 4,6 skokova.\nInače, 28-godišnji krini igrač je bivši juniorski reprezentativac Srbije, koji je sa beogradskim Partizanom osvojio dva naslova prvaka ABA lige (2010, 2013) te tri naslova šampiona Srbije. U dresu Partizana je igrao i Euroligu. U Spars je stigao pred početak ove sezone iz makedonskog Kumanova.\nTokom karijere je igrao i za Strumicu i Feni (Sjeverna Makedonija), OKK Beograd, kao i slovenske klubove Zlatorog Laško i Rogašku.


NOVINARSKA UDRUŽENJA TRAŽE ODGOVOR: Šta je sa medijima koje je kupio Radoica Milosavljević? - Nova Borba\nRadoica Milosavljević/ Foto: N1\nNOVINARSKA UDRUŽENJA TRAŽE ODGOVOR: Šta je sa medijima koje je kupio Radoica Milosavljević?\nUdruženje novinara Srbije danas je saopštilo da tri od osam medija koje je Milosavljević kupio od države uopšte ne rade, te da četvrtog od njih čeka ista sudbina.\nNezavisno udruženje novinara Srbije (NUNS) zatražilo je od Regulatornog tela za elektronske medije (REM) proveru medija koje je u prethodnih godinu i po dana kupio biznismen Radoica Milosavljević radi uvida u ugovorom obavezani kontinuitet u proizvodnji medijskih sadržaja.\n"REM dužan da sačini takav izveštaj i da ga dostavi Ministarstvu privrede, koje na osnovu toga procenjuje da li Milosavljević poštuje uslove iz kupoprodajnog ugovora, a da neodržavanje kontinuiteta u proizvodnji medijskih sadržaja može biti razlog za raskid ugovora", navodi se u saopštenju NUNS-a.\nTo novinarsko udruženje navodi da su zaposleni u RTV Požega najavili prekid emitovanja programa od 1. septembra, a da u programu RTV Kragujevac tokom vikenda nije bilo informativnih sadržaja zbog navodnih „tehničkih problema“.\n"Zaposleni u tom kragujevačkom mediju tvrde da Milosavljević nije uplatio ugovorenu sumu za obnovu tehnike, kao i da nije izmirio obaveze ni prema državi ni prema zaposlenima" navodi NUNS u svom saopštenju za medije.\n„NUNS poziva Ministarstvo privrede da na vreme preduzme adekavatne mere ukoliko se utvrdi da Radoica Milosavljević ne poštuje kupoprodajne ugovore i zaštiti zaposlene u ovim medijskim kućama. Ukoliko vlast bude ćutke posmatrala kako se gase mediji koje je ovaj ‘kontroverzni biznismen’ pokupovao, ispostaviće se da je tačna teza da je proces privatizacije poslužio vladajućoj stranci samo da obezbedi sebi podršku u predizbornom periodu“, ističe to novinarsko udruženje.\nUdruženje novinara Srbije danas je saopštilo da tri od osam medija koji su nekada bili u državnom vlasništvu, a koje je kupio Milosavljević, uopšte ne rade, te da četvrtog od njih čeka ista sudbina.\nPodssećanja radi, televizije u Milosavljevićevom vlasništvu dobile su oko 390.000 evra od lokalnih samouprava u protekli godinu dana, a sam vlasnik velikog broja medija bio je u javnosti često dovođen u vezu sa vladajućim strukturama.


On je napomenuo da je obaveza vlasti Srpske i Srbije da se na ovakav način obilježavaju dani sjećanja na srpska stradanja, te istakao da toga ne bi bilo da nije Republike Srpske.\n"Narod Kozare je bio zapostavljen u Titovom režimu, uradićemo ovdje da Banjaluka i Prijedor budu povezani auto-putem", rekao je Dodik i najavio dalja povezivanja putnom infrastrukturom jer to, kako je istakao, ovaj narod zaslužuje.\nOn je podsjetio i na izjavu visokog predstavnika Valentina Incka da je Srpska veća od Izraela i da može da primi migrante, te istakao da su Inckovi preci krivi što je Srba malo, jer su ih u dva navrata pobili, a sada priča kako treba da Srpska prihvati neke druge.\nPredsjednik Republike Srpske Željka Cvijanović je rekla da je Kozara najbolji primjer kako može da se pobijedi smrti.\nCvijanovićeva je ukazala na opredijeljenost da se gradi Republika Srpska, te podsjetila kako je bilo mnogo grešaka u prošlosti, te da smatra da je obaveza ih ispravljati.\n"Uvijek sam vjerovala u Republiku Srpsku. Republika Srpska je jedina garancija naše budućnosti. Zato i jeste obaveza da je radimo, gradimo i razvijamo", istakla je Cvijanovićeva.\nIzaslanik predsjednika Skupštine Srbije Veroljub Arsić rekao je da je Bitka na Kozari legendarna bitka naroda da živi u slobodi i sam određuje kako će da se razvija.\nOn je ukazao na pokušaj revizije istorije i da se proglasi okupatorom narod koji je vijekovima živio na ovom prostoru, borio se za slobodu, nad kojim su počinjeni stravični zločini.\n"Ne dozovoljavamo da se prema njima počini još jedan zločin, a to je da se stradanje zaboravi, a revizionizam dozvoli", istakao je Arsić.\nGradonačelnik Prijedora Milenko Đaković istakao je u obraćanju prisutnima da je Mrakovica simbol slobodarskog duha naroda Kozare i Potkozarja.\nOn je rekao da su učesnici ove bitke ušli u legendi, te podsjetio da su prve noći probili obruč daleko nadmoćnijeg neprijatelja i izašli sa jednim brojem naroda, ali su vidjeli da je veliki broj civila ostao, pa su se vratili u obruč.\n"Nikada ne smije biti zaboravljeno stradanje, čojstvo i junaštvo kojim je ovjenčana Kozara", istakao je Đaković.\nZamjenik predsjednika SUBNOR-a Republike Srpske Rade DŽajić podsjetio je da se junskih i julskih dana 1942. godine dan i noć branila Kozara, te da se bitka i stradanje naroda neće nikada moći potisnuti u zaborav.\n"Narod i borci Kozare su simbol herojske borbe", rekao je DŽajić, te poručio da se ne zaboravi više od 11.000 djece koja su stradala u mučilištima u koja su odvedena nakon što su zarobljena sa hiljadama desetina civila na Kozari, koji su u bili u zbjegu.\nObilježavanju 77 godina od Bitke na Kozari su prisustvovali ministri u Vladi Republike Srpske, delegacija Narodne skupštine i drugi visoki zvaničnici Republike Srpske, predstavnici diplomatskog kora, gradonačelnici i načelnici opština sa područja Potkozarja, kao i veliki broj organizacija, udruženja i poštovalaca tekovina NOR-a iz zemlje i inostranstva.\nSimbol je stradanja i otpora srpskog naroda u borbi protiv nacista i ustaša, u kojoj je ubijeno 40.000 civila, a 68.000 je zarobljeno i odvedeno u logore.\nKozara Milorad Dodik\nDodik: Žandarmerija će biti uspostavljena, to nije pitanje stranaca


Banke uplaćuju i vanrednu premiju za osiguranje štednje | Kamatica\nPočetna > vest > Banke uplaćuju i vanrednu premiju za osiguranje štednje\nBanke uplaćuju i vanrednu premiju za osiguranje štednje\nTekst objavljen: 02.04.2014 13:21\nBanke u Srbiji će 2014. i 2015. uplaćivati i vanrednu premiju u iznosu od 0,05 odsto kvartalno ili 0,2 odsto godišnje na stanje ukupnih osiguranih depozita. Agencija za osiguranje depozita saopštila je da se time obezbeđuju dopunski prihodi za rad Fonda za osiguranje depozita.\nTime će godišnji priliv po osnovu naplate redovne i vanredne premije osiguranja depozita iznositi 0,6 odsto u odnosu na ukupne osigurane depozite u bankama.\nU poslednje dve godine u stečaj su otišle tri državne banke - Razvojna banka Vojvodine, Agrobanka i Privredna banka Beograd, i privatna Univerzal banka, što je državu, po osnovu isplate njihovih depozita, koštalo oko 800 miliona evra.\nAgencija je podsetila da osigurava depozite građana, preduzetnika, kao i mikro, malih i srednjih preduzeća do iznosa od 50.000 evra.\nU slučaju da se nad domaćom bankom pokrene postupak stečaja ili likvidacije, Agencija osiguranim deponentima te banke isplaćuje njihove depozite, uvećane za dospelu kamatu, do iznosa od 50.000 evra.\nNovac za te namene obezbeđuje se naplatom premije osiguranja od banaka, iz donacija, iz budžeta Srbije, zaduživanjem u zemlji i inostranstvu, naplatom potraživanja iz stečajne ili likvidacione mase i drugih izvora.\nSvetska banka je za rad Fonda za osiguranje depozita odobrila kredit u iznosu od 200 miliona dolara, a predstoje pregovori s Evropskom bankom za obnovu i razvoj (EBRD) o kreditu iz predostrožnosti (po potrebi) Agenciji za osiguranje depozita od 200 miliona evra.\nAgencija za osiguranje depozita je saopštila i da razmatra uvođenja naplate premije na osnovu procenjenog rizika poslovanja svake banke pojedinačno.\n"Očekivani dugoročni efekti ovih finansijskih aranžmana posebno se odnose na održavanje i jačanje stabilnosti finansijskog i bankarskog sistema, a time i makroekonomske stabilnosti, što bi uticalo na rast ukupnih depozita i jačanje potencijala banaka u Srbiji", istakla je Agencija.\nbanke štednja štediše bankarski sektor bankarsko tržište klijent banke klijenti banke Agencija za osiguranje depozita bankarski depoziti depozit Srbija


Šta BDZ Sandžaka dobija saradnjom sa LDP-om? - SPP - Stranka pravde i pomirenja\nPodsjećamo da istraživanja procjenjuju da LDP ima podršku do 7% građana Srbije i da bi se taj procenat uvećao izbornim udruživanjem sa BDZ-om i da je jedna od stranaka koje se predviđaju u Vladi Srbije. Osim toga BDZ će biti samostalan u vođenju kampanje u Sandžaku, kao i to da svaka stranka zadržava svoj politički program i identitet.\nPogledajte šta BDZ Sandžaka dobija saradnjom sa LDP-om:\n1) dobijanje strateškog partnera za rješavanje pitanja bošnjačkog naroda u Srbiji;\n2) dobijanje strateškog partnera za rješavanje pitanja statusa Sandžaka u vidu evropske prekogranične regije;\n3) borba za otklanjanje 5 nepravdi prema muslimanima-Bošnjacima u Sandžaku:\na) jedinstvena i slobodna Islamska zajednica;\nb) slobodno Bošnjačko nacionalo vijeće;\nc) slobodan Internacionalni univerzitet u Novom Pazaru;\ne) vraćanje vakufske imovine;\nf) slobodna vjeronauka o školama;\n4) jačanje političkog uticaja Bošnjaka radi privlačenja investicija i zapošljavanje omladine u Sandžaku;\n5) izlazak iz medijske i političke izolacije i razbijanje stereotipa prema BDZ-u i slobodarskim Bošnjacima koje su u prošlost kreirali brojni bošnjački i srpski političari;\n6) siguran put ka Evropskoj uniji koja je garant otvaranju vrata većim pravima Bošnjaka, jačanju političe pozicije Sandžaka, povećanje životnog standarda u Sandžaku, kao i veća mogućnost kontakata sa međunarodnim faktorima koji mogu doprinijeti realizaciji ciljeva BDZ-a;\n7) veći broj autentičnih bošnjačkih poslanika u Parlamentu R. Srbije, koji će imati mogućnost formiranja bošnjačkog poslaničkog kluba koji će jasno i glasno govoriti o problemima Bošnjaka, koji će uticati na zakone R. Srbije i djelovanje Vlade R. Srbije;\n8) potencijalne mogućnosti ulaska u vlast odbora BDZ Beograd gdje bi se dobilo na poboljšanju položaja muslimana u ovom gradu (dobijanje muslimanskog groblja, dobijanje dozvole za izgradnju Islamskog centra idr.)\n9) jačanje identiteta stranke na prostoru cijele Srbije i Vojvodine;\n10) borba za poboljšanje stava Srbije prema Bosni i Hercegovini.


GRADSKA UPRAVA I „CIKLONIZACIJA“ POČELE SISTEMATSKU DERATIZACIJU\nBrana širenju besnila, trihineloze i drugih opasnih zaraza\nOd prošle jeseni u Novom Sadu se koriste i Elektronske deratizacione stanice, pa građani imaju sistem zaštite kao u najrazvijenijim gradovima Evrope\nNOVI SAD – Jesenji krug velike sistematske akcije zaštite zdravlja građana od štetnih glodara počeo je proteklog vikenda. Ovu akciju pod nazivom „Komšiluk bez glodara – zdrav komšiluk“, u saradnji sa Gradskom upravom, sprovodi „Ciklonizacija“, a tretmanima će, kao i prethodnih sezona, biti obuhvaćena cela teritorija grada i sva prigradska naselja.\n- Sistematsku akciju smo počeli od Futoga, tokom vikenda na terenu je bilo preko 30 operativaca, a plan je da tretmanima prvo obuhvatimo prigradska naselja, a potom i sam grad. U zavisnosti od vremenskih uslova akcija će trajati mesec do dva, kaže Dario Aćimović, menadžer za odnose sa javnošću „Ciklonizacije“.\nOd prošle godine „Ciklonizacija“ tokom sistematske akcije koristi i Elektronske deratizacione stanice. Ova savremena tehnologija prvi put se koristi u Jugoistočnoj Evropi u sistemu zaštite zdravlja građana od glodara.\n-Elektronske deratizacione stanice postavljaju se na kontrolnim lokacijama. Povezane su na integrisani Geografski informacioni sistem (GIS) „Ciklonizacije“, detektuju prisustvo glodara i u sistem šalju informaciju o tome, te na taj način omogućavaju monitoring u realnom vremenu, objašnjava Aćimović.\nElektronske deratizacione stanice predstavljaju unapređenje GIS-a. Sistem beleži tretmane, uspešenost i stanje na terenu i tako mapira potencijalna žaršta glodara. To „Ciklonizaciji“ daje mogućnost da deluje preventivno, da ima brz odziv operativaca i stalnu kontrolu uspešnosti tretmana.\n- Ovaj sistem rada građanima Novog Sada obezbeđuje visok nivo zaštite zdravlja od glodara kakav imaju samo najuređeniji gradovi u razvijenim zemljama, objašnjava Aćimović.\nVeoma važno je, podseća Aćimović, imati na umu da redovno sprovođenje preventivne deratizacije značajno smanjuje rizik od širenja zaraznih bolesti čiji su vektori glodari, kao i materijalnu štetu koji glodari izazivaju u domaćinstvima, privredi i poljoprivredi. Među najpoznatijim bolestima čiji su prenosioci glodari nalaze se besnilo, trihineloza, hemoralgična goznica, bruceloza, tuberkuloza, svinjska kuga, salmonela, slinavka i šap.\nSistematska deratizacija je za građane besplatna, potrebno je samo da omoguće vidno obeleženim stručnim operativcima da, u zavisnosti od trenutne potrebe, postave preparat ili da ga preuzmu uz pridržavanje stručnih uputstava.\n- Građani koji nisu kod kuće u vreme kada operativci obilaze njihov deo grada mogu naknadno da se obrate “Ciklonizaciji” na telefon 021/ 641 23 22. Apelujemo na građane da ne lageruju preparat, jer je zaštita od glodara zajednički interes, a njena uspešnost zavisi od istovremenog delovanja na celoj teritoriji, kaže Aćimović.


Dubljević: Istražna bušotina krajem naredne godine – Bankar.me\nOctober 31, 2018 CRNA GORA, ENERGETIKA, INTERVJUI, SVE VIJESTI Leave a comment\nBrod “Eni-Novatek”, koji će uploviti u crnogorske vode 1. novembra, sprovešće seizmička istraživanja na osnovu kojih će se precizno definisati lokacija istražne bušotine, čije će bušenje početi krajem 2019. ili početkom 2020. godine, izjavio je za Portal Analitika direktor Uprave za ugljovodonike Vladan Dubljević.\n“Nakon završenog 3D seizmičkog istraživanja, u prvom istražnom periodu koncesionari će, nakon obrade podataka sa snimanja, izraditi projekat istražnih bušenja i izvršiti bušenje dvije istražne bušotine, na šta su se obavezali ugovorom”, naveo je Dubljević u intervjuu.\n“Seizmička istraživanja na moru izvodi brod koji posjeduje svu neophodnu opremu- izvor energije, odnosno sistem “airgun-ova” koji proizvode akustični talas oslobađanjem komprivanog vazduha. Grupa prijemnika, odnosno geofona, registruje talase koji su nastali u tačno određenom vremenu i odlikuju se zadatom frekvencijom”, istakao je Dubljević.\nANALITIKA: Šta konkretno podrazumijevaju seizmička istraživanja koja će brod “Eni- Novatek” sprovoditi od 1. novembra do sredine decembra?\nDUBLJEVIĆ: Krajnji cilj seizmičkih istraživanja je precizno definisanje lokacije istražne bušotine čije će bušenje početi krajem 2019. ili početkom 2020. godine\nPOJMOVIeksploatacija nafte i gasa Istraživanja nafte u Crnoj Gori Vladan Dubljević\nPrevious U poljoprivredna zemljišta zakupci ulažu 9,2 miliona eura\nSljedeći Apple predstavio nove modele iPada Pro, MacBook Air i novi Mac mini (foto, video)


Између Истока и Запада: Искуство Србије - Нови Стандард\nIzmeđu Istoka i Zapada: Iskustvo Srbije\nVladimir Kolarić 23.10.2019. 17:08 25.12.2019.\nZbog čega se za Srbiju kaže da je „Istok na Zapadu i Zapad na Istoku“ i kako je to uticalo na formiranje srpskog nacionalnog identiteta\nSlično Rusiji, Srbiju istorijski i kulturno odlikuje međusobna povezanost različitih naroda, civilizacija i religija. Ovakva složena pozicija Srbije odlučujuće je uticala na formiranje srpskog identiteta.\nSrpski kulturni, civilizacijski, nacionalni i verski identitet zasnovan je na uvreženom shvatanju o poziciji Srbije „između Istoka i Zapada“. U srpskoj kolektivnoj imaginaciji, još se prvom srpskom arhiepiskopu, Svetom Savi Nemanjiću (12. vek), pripisuje stav o tome da se Srbija nalazi između Istoka i Zapada. Ipak, Sveti Sava, kao pre svega svetogorski monah-isihasta, smatra da Srbija ne bi trebalo da se nalazi između, već iznad Istoka i Zapada. Takođe, najveći srpski teolog i filosof 20. veka, Sveti vladika Nikolaj Velimirović, piše kako je Srbija „Istok na Zapadu i Zapad na Istoku“. U srpskom istorijskom iskustvu suprotstavljenost Istoka i Zapada prepoznaje se, prvo, kao suprotstavljenost istočnog i zapadnog hrišćanstva i, kao drugo, suprotstavljenost hrišćanstva i islama.\nNA GRANICI PODELE\nSrpski nacionalni korpus se istorijski našao na granici podele na istočno i zapadno rimsko carstvo. Ova podela imala je religijske i civilizacijske posledice, koje će duboko uticati na formiranje srpskog identiteta. Srbija se u srednjem veku istorijski opredelila za istočno hrišćanstvo i vizantijski tip civilizacije, ali njena pozicija je ostala „granična“, jer će trpeti i značajne zapadne uticaje. Prvog srpskog kralja je, na primer, krunisao rimski papa. Ipak, Srbija se zbog ovakvog opredeljenja često nalazila na udaru rimske crkve i zapadnih država. Strategija Zapada nije se svodila samo na vojne, ekonomske i političke mere, već i na identitetsku politiku. Ovakva identitetska politika zapadne crkve trajno će odrediti odnos zapadnih nosilaca moći prema Srbiji, ali i ključno uticati na formiranje srpskog identiteta.\nIdentitetska politika Zapada u odnosu na Srbiju već u srednjem veku temeljila se na pokatoličavanju Srba, ekonomskim i bezbednosnim pritisku koji bi Srbiju odvojio od uticaja Vizantije, i, konačno, na razbijanju srpskog nacionalnog korpusa. Raspad srpske srednjovekovne države i viševekovna turska okupacija, dovele su do uverenja o Srbiji kao poslednjoj odbrani Evrope od islamske pretnje. Srbi izbegli pred turskim nasiljem dobili su ulogu pogranične vojske koja je Austriju štitila od Turske. Turci su, takođe, sprovodili sopstvenu identitetsku politiku u odnosu na Srbe: jedan deo Srba je primio islam, sprovođen je i takozvani „danak u krvi“, o kome je u svom romanu Na Drini ćuprija pisao nobelovac Ivo Andrić. Radi se o prinudnom odvođenju srpskih dečaka, njihovom prevođenju u islam i uključivanju i elitne vojne jedinice – janičare.\nPosle oslobođenja od Turaka, u 19. veku, Srbija će se institucionalno razvijati pod uticajem Zapada. Ideolozi srpske nezavisnosti, kao i kasniji pripadnici srpske inteligencije, školovani su u Austriji, Nemačkoj i Francuskoj. Konstantin Leontjev je, na primer, pisao da Srbija želi da bude samo još jedna od buržujskih evropskih država. Ipak, pravoslavna crkva i seljaštvo instinktivno naginju ka Rusiji, koja je viđena kao naslednica vizantijskog tipa civilizacije. Može se reći da Srbiji 19. veka glava okrenuta ka Zapadu, a srce ka Rusiji. Na čulno-instinktivnom nivou i dalje je jak uticaj turskog orijenta.\nSrpske i ruske zastave u Kosovskoj Mitrovici ispred spomenika knezu Lazaru, 16. januar 2019. godine (Foto: Tanjug/Kancelarija za KiM/)\nU 20. veku, rasplamsava se ljubav prema Rusiji, zbog opšteg uverenja da je car Nikolaj Drugi Romanov ušao u Prvi svetski rat samo da bi zaštitio Srbe. Posle rata i Oktobarske revolucije monarhistička Jugoslavija, na čijem čelu je srpski kralj, pruža utočište belim emigrantima, ali ne održava diplomatske odnose sa Sovjetskim Savezom. Paradoksalno, obrazovani ruski emigranti igraju veliku ulogu u upoznavanju Srba sa najvećim dostignućima evropske kulture. Pored toga, ruski emigranti značajno utiču na jačanje srpske teologije, teološkog obrazovanja i monaštva. Ubrzo posle Drugog svetskog rata, socijalistička Jugoslavija, u kojoj su Srbi većina, ulazi u sukob za Sovjetskim Savezom i ostaje izvan podele na blokove. Ideološki, Jugoslavija se oslanja na sopstveni tip socijalizma – samoupravni socijalizam, a geostrateški na pripadnost, pa čak i liderstvo, u Pokretu nesvrstanih.\nČETIRI VRSTE IDENTITETA\nTokom raspada Jugoslavije, Zapad sprovodi brutalnu antisrpsku kampanju globalnih razmera. Zbog preovlađujuće kulturološke i civilizacijske orijentacije srpske elite ka Zapadu, Srbima je teško da prepoznaju razmere i kontinuitet zapadne strategije prema Srbiji. Raspad srpskog nacionalnog korpusa na više nacija i jezika doseže vrhunac, a identitetsko nasilje Zapada u Srbiji se odražava na nametnutoj podeli na Prvu i Drugu Srbiju. Prva Srbija je, prema zastupnicima ove teze, nacionalistička, tradicionalistička, konzervativna, antimoderna, ksenofobična i patrijarhalna, dok je Druga Srbija građanska, moderna, evropska, kosmopolitska, demokratska. Agresivna identitetska politika Zapada upravo ovakvu podelu vidi kao suštinu odnosa istočnog i zapadnog elementa u srpskom društvu. Takođe, u poslednje vreme postaje očiglednije da će Srbija, bez obzira na njeno trenutno političko usmerenje, od strane Zapada uvek biti viđena kao „mala Rusija“, „Rusija na Balkanu“, i zbog toga kao potencijalna pretnja. Postaje jasnije, što većina Srba još teško prihvata, da je Srbija zapadnim centrima moći, bez obzira na retoriku, interesantna isključivo u bezbednosnom smislu. Imajući na umu ovakvo istorijsko iskustvo, srpski identitet je formiran kao:\n1) granični. Srbi nisu ni Istok ni Zapada, oni jesu „granica“. Imaju elemente i Istoka i Zapada, i traga se za mogućnostima integracije i sinteze, ili makar uspešnog „sapostojanja“ ovih elemenata. Granični identitet lako prelazi u\n2) konfliktni identitet, zasnovan na sukobu različitih elemenata. Sukob se mora ili prevladati ili dovesti do dominacije jednog elementa, kako bi se dostiglo jedinstvo. Konfliktnost dovodi do\n3) odbrambenog identiteta. Identitet se održava odbranom od svega što ga ugrožava. Kako je primarni zadatak samoodržanje, identitet se zasniva na kulturi opstanka, a ne kulturi izgradnje, što srpski identitet čini i\n4) prelazničkim identitetom. Ovakav identitet nikada nije fiksiran, uvek je između, i to „između“, ta stalna promena je njegova suština.\nIpak, ako srpski identitet u njegovom istorijskom iskustvu želimo da odredimo pozitivno, trebalo bi ga odrediti kao u prvom redu „pravoslavno srpski“. Srbin sebe u najvećem delu, makar i implicitno ili nesvesno, vidi kao „pravoslavnog Srbina“. U okruženju stalne identitetske ugroženosti on svoj verski identitet definiše nacionalnim, a nacionalni identitet verskim. Pravoslavni identitet ga, kao hrišćanski, pred islamskom „pretnjom“ vezuje za pripadnost Evropi, dok ga, pred „pretnjom“ Zapada vezuje za pravoslavni kulturno-civilizacijski krug, na čelu sa Rusijom.\nIpak, Srbija će i dalje ostati prožeta duhom srednjoevropske i mediteranske kulture. Njena istorijska poistovećenost sa pravoslavnim hrišćanstvom, uvek će činiti marginalnim neopaganističke težnje, a čini se i da nikada neće biti privržena evroazijskim, kao ni ranije panslavističkim diskursima. Čak i implicitni idejni sistem „Srbi narod najstariji“, odnosno „Srbi kao drugi i konačni Izrailj, izabrani narod Božiji“, hristijanizovan je već u srednjem veku, u vladarskoj ideologiji dinastije Nemanjića, koja je sebe videla kao ikonu „loze Jevsejeve“, i konačno u Kosovskoj bici, koja je porodila ključni srpski mit – kosovski. U političko-ideološkom smislu kosovski mit je žrtveni mit o nacionalnoj nezavisnosti, a u religijskom smislu – eshatološki mit o opredeljenju za „Carstvo nebesko umesto za Carstvo zemaljsko“.\nIlustracija Kosovske bitke na Vidovdan 1389.\nOsnova srpskog identiteta, tako, i dalje će ostati težnja ka nacionalnoj i verskoj autohtonosti, samobitnosti, nezavisnosti i nacionalnoj i verskoj slobodi, sve do granice samouništenja. Srpska vera u sopstvenu izuzetnost je destruktivna i autodestruktivna, ali može biti i poziv, svim narodima, na slobodu od svake tiranije, pa i tiranije „ovoga sveta“.\nTekst je predstavljao osnovu za izlaganje na naučnoj konferenciji „Istorijske veze Rusije i Srbije“, održanoj 23-24. aprila 2018. godine na Univerzitetu Taras Ševčenko u Lugansku (Luganska narodna republika). Na ruskom jeziku je objavljen u zborniku radova sa konferencije u izdanju Istituta za političke studije iz Beograda i udruženja Slavjanoserbija (urednik Zoran Milošević, 2019). Ovo je njegovo prvo objavljivanje na srpskom jeziku.\nNaslovna fotografija: Tanjug/Sava Radovanović\nIstorijazapadVladimir KolarićIstoknacionalni identitetpravoslavljeRusiSrbiSrbijasrpski identitet


Na Kosovu i Metohiji od ponoći počela predizborna tišina – Srbija NAŠA Zemlja\nby admin February 14, 2021, 3:45 pm 801 Views\nPrema podacima CIK-a, na prevremenim parlamentarnim izborima zakazanim za 14. februar, pravo glasa, ima 1.794.862 birača.\nGlasčima je omogućeno da glasaju na 888 biračkih centara sa ukupno 2.382 biračkih mesta.\nGlasači biraju 120 članova novog parlamenta, a na glasačkom listiću će se naći 28 lista.\nUz pretnje Velikom Albanijom i Srbima do vlasti\nGlasanje u Kosovskoj Mitrovici\nU severnom delu Kosovske Mitrovice na parlamentarnim izborima u nedelju će se glasati u sedam biračkih centara sa 23 biračka mesta, objavio je danas portal Kossev uoči sutrašnjih izbora za Skupštinu Kosova.\n“Sve je spremno za izbore u nedelju, doprema se upravo i deo glasačkog materijala”, rekao je za Kossev predsednik opštinekomisije Severne Mitrovice Boban Dimitrijević.\nPrema preliminarnom biračkom spisku, ukupno je 17.220 birača, dok je za prošle izbore bilo 23.300 birača.\nSa opštinskog spiska uklonjeni su birači koji su posedovali identifikaciona dokumenta misije Ujedinjenih nacija (UNMIK) , kao i građani s pravom glsa koji su u međuvremenu preminuli.\n“Mi ćemo se truditi, kao i do sada, da u saradnji sa svojom državom, predsednikom Aleksandrom Vučihem, Kancelarijom za KiM, nastavimo da unapređujemo uslove u kojima živi srpski narod, bez obzira na izazove kojih će nesumnjivo biti i nakon izbora”, isticali su u Srpskoj listi.\nPriveden zbog objave na društvenim mrežama\nMladić (20) iz Srbice priveden je danas jer je na jednoj od društvenih mreža objavio da “prodaje svoj glas prema dogovoru” na parlamentarnim izborima koji se u nedelju održavaju na Kosovu, objavio je portal Kossev.\nKako se navodi, mladić je posle saslušanja pušten, a protiv njega biće pokrenut postupak zbog krivičnog dela “davanje ili primanje mita u vezi sa glasanjem”.


Izgradite "čvršći stav"\nIzgradite „čvršći stav“\nKrstarica 4. februara 2003. 00:00\nO stanju sopstvenih kostiju poželjno je starati se još od rane mladosti. To ne podrazumeva samo dobro držanje ili pravilnu ishranu već i nešto sasvim drugačije: povećan fizički napor usled kojeg će se same kosti „bolje“ ponašati. Reč je o jednom neobičnom mehanizmu: sve male pukotine koje su posledica fizičkih aktivnosti i njima prouzrokovanog mehaničkog stresa organizam reguliše tako što ih ne samo „popunjava“ već i obavija novim slojem kosti. Nemački hirurg Julijus Volf (Julius Wolff) je pre više od jednog veka primetio i opisao ovu zakonitost, koja je od tada poznata kao Volfov zakon.\nOsobina kostiju da se u sprezi sa povećanim nivoom specifičnih fizičkih aktivnosti „same popravljaju“ od posebnog je značaja za žene. Razlog za to je čest problem koji nastupa posle menopauze, kada kosti dospevaju u lošije stanje, koje finalno može da rezultira osteoporozom. Posledica ovakvog stanja su krhke kosti, koje i najmanja aktivnost može trajno oštetiti.\nDa bi se ovakvo stanje predupredilo, prema rečima stručnjaka, neophodno je „poraditi“ na koštanoj masi u prvih 20-30 godina života. Aktivnosti poput hodanja, plivanja ili vožnje bicikla nisu adekvatne: trčanje ili podizanje tegova ima više uticaja. U kombinaciji sa ishranom bogatom kalcijumom (čak i dodatnim unošenjem kalcijuma u nekom drugom obliku), kosti će sigurno „pozitivno odreagovati“. Naravno, ne treba preterati sa vežbanjem – umereno i redovno opterećivanje tela određenim vrstama napora neće izazvati povrede, a poslužiće trajnijem cilju – stvaranju „kapitala“ za stare dane.


Pljosnata breskva poljuljala izvoz u Rusiju | Agromedia\nRusija je od Srbije zatražila da do 2. oktobra dostavi tačne površine pod zasadima voća i povrća koje se najviše izvozi u tu zemlju. Ovu informaciju potvrdio je ministar poljoprivrede Branislav Nedimović, kako prenosi RTS i rekao da je reč o redovnoj razmeni podataka.\nNešto ranije pojavila se vest da Rusija ponovo sumnja na reeksport, jer je tamošnja inspekcija pronašla zaraženo voće iz Srbije. Među tim isporukama bila je i „pljosnata” breskva kakva se ne uzgaja u Srbiji. O tim temama će biti reči u Moskvi, gde resorni ministar boravi u petak.\n„Njihova granična fitosanitarna inspekcija je na tri vozila našla pojavu cidije, znači isključivo na breskvi i nektarini insekt koji se javlja i zbog toga su ta tri kamiona, da kažemo, u neku ruku vraćena”, objašnjava Boban Marković, direktor Poljoprivredno-savetodavne službe iz Smedereva.\nRazdor zbog izvoza voća i povrća između Srbije i Rusije ne postoji, tvrde u Ministarstvu poljoprivrede.\nJedan od razloga za vraćanje robe može biti i sumnja u reeksport: da se umesto srpske robe na ruskom tržištu nađe ona iz Evropske unije, koja ne može da izvozi u Rusiju, ali sa srpskom deklaracijom.


Blog – Standard with right sidebar – Poslovna zona Ratkovac\nPoslovna zona Ratkovac > VIJESTI > Blog – Standard with right sidebar\nPosted by neolucky\nPoslovna zona Ratkovac dobila prvog investitora Potpisivanjem ugovora o kupoprodaji nekretnine u Poslovnoj zoni Ratkovac danas je ozvaničen početak konkretnog funkcioniranja projekta koji je Grad Cazin uspješno razvijao u proteklom periodu. Riječ je o investiciji njemačke firme vrijednoj 4 miliona eura odnosno pogonu za proizvodnju pločastog namještaja u kojem je posao osiguran za 39 radnika. Po riječima zastupnika investitora, Asmira\nPosted by Služba za privredu grada Cazin\nOvih dana vrijedno se radi na projektima uređenja i unapređenja Poslovne zone Ratkovac. Trenutno se izvode radovi na izgradnji saobraćajnog priključka na regionalnu cestu kojim će se omogućiti kvalitetniji pristup spomenutoj poslovnoj zoni. Također su u toku završni radovi na izgradnji sekundarne putne saobraćajnice sa trotoarima i javnom rasvjetom što će u konačnici zaokružiti proces uređenja na jednom dijelu. Izgradnjom\nDanas je u kabinetu gradonačelnika grada Cazina, mr. Nermina Ogreševića održan prigodni sastanak sa predstavnikom kompanije Longwood doo na kojem je istaknuto da su uspješno okončane sve formalne procedure oko prve investicije u poslovnu zonu Ratkovac, na veliko zadovoljstvo svih prisutnih. Također, izdavanjem rješenja Službe za privredu grada Cazina o ispunjavanju svih uslova izvršena je i uplata ostvarene subvencije investitoru,\nU Sarajevu se u periodu 10.12.-12.12.2019. godine održava Sajam privrede sa preko 236 izlagača. Učešće na ovogodišnjem sajmu je uzeo i Grad Cazin zajedno sa partnerskim kompanijama sa područja Cazina. Pored promocije domaćih firmi posjetiocima su prezentirani investicioni potencijali Poslovne zone Ratkovac koja iz dana u dan postaje jedna od najkvalitetnijih i najpovoljnijih poslovnih zona u okruženju.\nProšle sedmice je u Vladi Federacije BiH u Mostaru potpisan ugovor između Grada Cazina i Federalnog ministarstva razvoja, poduzetništva i obrta za projekat „Unapređenje poslovne zone Ratkovac“. Ugovor su potpisali Hamdija Ljubijankić, savjetnik gradonačelnika grada Cazina i Zdravko Čerović, pomoćnik ministra za razvoj. Apliciranjem na javni konkurs za jedinice lokalne samouprave u FBiH „Unapređenje poduzetničkih zona u FBiH“ obezbijeđeno je


12-09-2019 19:19 Srbija Politika\nVučić je rekao i da bi voleo da papa poseti Srbiju, ali je podsetio da je za to potrebna saglasnost Srpske pravoslavne crkve.\nPredsednik Srbije Aleksandar Vučić razgovarao je sa državnim sekretarom Svete stolice kardinalom Pjetrom Parolinom o jačanju bilateralnih odnosa, zaštiti i unapređenju ljudskih prava hrišćana i hrišćanskog kulturnog nasleđa, kao i o promovisanju interkulturnog dijaloga i saradnji u multilateralnim okvirima.\nVučić je istakao da su odnosi Srbije i Svete Stolice posebno unapređeni dvodnevnom posetom NJegove eminencije kardinala Pjetra Parolina Srbiji u junu ove godine prilikom otvaranja novog sedišta Međunarodne biskupske konferencije Sv. Cirila i Metodija.\nVučić je istakao da Srbija visoko uvažava licno angažovanje NJegove svetosti pape Franciska po ključnim medunarodnim pitanjima.\nPročitajte OVDE šta je to Vučić dobio od pape.


PIB : 101626723 Račun : 340-11003632-74\nG-din Bojan Pajtić, predsednik Vlade AP Vojvodine\nG-din Ištvan Pastor, predsednik Skupštine AP Vojvodine\nG-din Slaviša Grujić, sekretar za informisanje\nStrukovni sindikat Pokrajinskog Javnog servisa u ime zaposlenih, kao reprezentativni sindikat zaposlenih, obraća Vam se kao najvažnijim predstavnicima pokrajinskih institucija a po pitanjima koja se tiču nezavidnog socijalnog, ekonomskog i radno-pravnog statusa Medijske kuće kojoj pripadamo.\nOvim putem Vas obaveštavamo da smo uputili apel za hitnu pomoć svim predstavnicima izvršne vlasti Republike Srbije, sa istovetnim tekstom koji sledi u ovom dopisu.\nKao radnici koji su stvorili Radio-televiziju Vojvodine, obnovili poverenje gledalaca, kao ljudi koji podnose najveći socijalni teret u pokrajinskom Javnom servisu sa prosečnom platom daleko ispod svakog dostojanstva pa i ispod republičkog proseka, kao sindikati koji shvataju nepovoljno ekonomsko okruženje i kao predstavnici zaposlenih u kojoj i pored dva socijalna programa, nije bilo štrajkova, protesta ili blokade rada, upozoravamo da nećemo dozvoliti bilo čije planove za finansijsku blokadu Javnog servisa, masovno otpuštanje zaposlenih i urušavanje gledanosti i slušanosti programa Radio-televizije Vojvodine.\nOsnovni preduslov za normalno funkcionisanje pokrajinskog Javnog servisa je Zakonom uređeno, dovoljno i stabilno finansiranje pokrajinskog Javnog servisa koje mora biti dovoljno za ispunjavanje zakonskih obaveza Javnog servisa.\nTrenutna situacija oko katastrofalne naplativosti radio televizijske pretplate, na koju radnici pokrajinskog javnog servisa i pored evidentnog truda oko poboljšanja kvaliteta emitovanog programa ne mogu da utiču, otežava u znatnoj meri normalno funkcionisanje naše Kuće.\nMolimo Vas da, za period do donošenja zakonskog rešenja za finansiranje rada pokrajinskog Javnog servisa, odobrite odgovarajući iznos finansijskih sredstava kao način privremenog finansiranja rada pokrajinskog Javnog servisa.\nTrenutna finansijska situacija u pokrajinskom Javnom servisu zahteva hitnost rešavanja ovog problema jer postoji realna opasnost prekida rada i nemogućnost ispunjavanja Zakonskih obaveza informisanja na 10 jezika manjinskih zajednica, što je i nemerljiva politička šteta.\nOvde se mora spomenuti i to na koji način i u kakvim uslovima radi pokrajinski Javni servis, posebno Televizija Novi Sad, kao sastavni deo.\nBez smeštajnih kapaciteta, u iznajmljenom prostoru sa previsokim troškovima zakupa, sa finansijama koje jedva omogućavaju zamenu tehnike radi prelaska na digitalno emitovanje, što je zakonska obaveza.\nEmitovanje programa na više jezika ne posmatramo samo kao zakonsku obavezu već i kao priliku da pokažemo našu osposobljenost da uspešno odgovorimo svim zadacima predstavljanja tradicionalnih vrednosti svih nacionalnih zajednica.\nNajveća vrednost naše Kuće su ljudi.\nBriga o socijalno ekonomskom statusu zaposlenih je osnov delatnosti Strukovnog sindikata RUV RTV.\nPokazatelj da neke stvari mogu da se reše, pojavila se 19.11.2012 godine kada je potpisan Kolektivni ugovor kod poslodavca za zaposlene u RUV RTV.\nOvo je prvi kolektivni ugovor u istoriji RUV RTV koji je potpisan od strane osnivača, Vlade Republike Srbije.\nSama činjenica da je lično ministar kulture, g-din Branislav Petković potpisao Kolektivni ugovor čini njegov značaj još većim a samim tim i sudbinu Pokrajinskog Javnog servisa izvesnijom.\nSa umerenom dozom optimizma ulazimo u novu godinu sa željom da bude manje nezadovoljstva, da bude više radnih mesta, da se osmeh vrati tamo gde mu je oduvek i mesto.\nMolimo Vas, da kao najviši, izvršni organi Pokrajine učinite sve što je u Vašoj moći da se održi funkcionisanje pokrajinskog Javnog servisa, kao najznačajnijeg dela medijske informisanosti u višenacionalnoj Vojvodini.\nNovi Sad, predsednik Strukovnog sindikata\n18.01.2013. Mijaz Čivović


Preminuo čuveni srpski sportista! Bio državni rekorder koji je stvarao šampione u dva sporta, obeležio eru u Zvezdi! - Sportal\nDmitar Marčeta Foto: Stare Slike\nS. P. - Vest objavljena: 19:56 - 26.01.2022\nOn je 6. januara primljen u bolnicu zbog posledica izazvanih koronavirusom, a nakon više od dve nedelje borbe izgubio je životnu bitku.\nOstaće upamćen kao višestruki državni rekorder, trener Dragana Perića sa kojim je osvajao medalje na najvećim takmičenjima, ali i kao kondicioni trener velikog broja srpskih košarkaša.\nRođen je 26. februara 1952. godine u Prekaji, a bio je specijalista u bacanju, a primarna disciplina bila mu je bacanje diska, gde je najdalje bacio 1982. godine, 61.82 metra. Međutim, najveće uspehe je zabeležio u bacanju kugle. U ovoj disciplinij je bio 7. na Svetskom prvenstvu 1977. sa hicem od 17,59 metara a dve godine ranije isto mesto je zauzeo na Univerzijadi sa hicem od 16,55 metara.\nNakon završene karijere postao je trener u Crvenoj zvezdi, gde postaje jedan od najboljih srpskih trenera za bacačke discipline, a ostaće upamćen kao trener Dragana Perića sa koji je osvojio srebro na dvoranskom prvenstvu Evrope 1994. u Parizu i bronzu na dvoranskom Svetskom prvenstvu 1995. u Barseloni.\nNedugo nakon toga povukao se iz atletike i krenuo je da fizički priprema košarkaše, a uspešno je sarađivao sa Bobanom Marjanovićem, Nikolom Pekovićem, Vladimirom Micovim, Stefanom Markovićem, Milovanom Rakovićem…\nAtletika Dmitar Marčeta Bacanje kugle Bacanje diska Smrt vešanjem Virus korona


Srna , A.R.\nFoto: The Seattle star / Wikipedia\nDana 28. jula 1914. godine Austrougarska je udarila na Srbiju, a napadi su trajali do 24. avgusta i završili se teškim porazom Austrougara na Ceru i trijumfom srpske vojske.\nČudesna sudbina najboljeg američkog vojnog pilota: Greškom je PROGLAŠEN MRTVIM, a ono što je usledilo je VREDNO ROMANA\nSve je počelo otvorenim telegramom koji je ministar inostranih poslova grof Bertold tog dana uputio vladi Kraljevine Srbije u kojem je stajalo da "Austrougarska smatra da se od sada nalazi u stanju rata sa Srbijom".\nPo objavi rata topovski hici sa broda "Bodrog" ispaljeni su noću na Beograd, a vojne operacije Austrougarske nastavljene su desantom austrougarske vojske preko Drine.\nZnajući da Austrougarska priprema veliku letnju ofanzivu na Srbiju, naša Vrhovna komanda pripremala se za taktičko-operativna dejstva i kontraofanzivu.\nSrpska vojska je bila pretežno raspoređena u unutrašnjosti države, nekoliko desetina kilometara u pozadini. Manji odredi bili su na granici, što je izvedeno zbog omogućavanja lakšeg premeštanja jedinica na potrebna ratišta.\nGlavne operacije odvijale su se u slivu reke Jadar, a potom na planini Cer i reci Drini, gde je srpska vojska ostvarila prvu veliku pobedu, boreći se pod komandom generala Stepe Stepanovića.\nČuvenoj Cerskoj bici, prethodila su četiri dana žestokih borbi u Podrinju od 12. do 15. avgusta.\nDo prvog okršaja na istočnim padinama planine Cer došlo je nešto kasnije, u noći između 15. i 16. avgusta, kod sela Tekeriša. Tada su delovi srpske Kombinovane divizije i poziva naišli na austrougarske izvidnice ulogorene na padinama Cerske planine.\nUsledio je niz okršaja za kontrolu nekoliko okolnih gradića i sela, gde su u noćnim borbama Srbi primorali austrougarske snage na povlačenje.\nRazbijene i demoralisane austrougarske formacije počele su da beže preko Drine u noći 19. na 20. avgust i nastavile s povlačenjem tokom celog sutrašnjeg dana.\nAustrougarski vojni komandant Poćorek tražio je svog podređenog, generala Franka, komandanta Pete armije, da položaje održi po svaku cenu, ali to nije bilo moguće.\nS druge strane, zbog izuzetnih zasluga u rukovođenju i komandovanju u Cerskoj bici, komandant Druge srpske armije Stepa Stepanović unapređen je u čin vojvode.\n100 GODINA CERSKE BITKE Drugo ime naše hrabrosti\nPraunuka Stepe Stepanovića: Pradeda je bio skroman, nije se odvajao od vojske\nTa prva pobeda saveznika u Prvom svetskom ratu afirmisala je vojvodu Stepu, značajno ojačala moral srpske i savezničke vojske, te dodatno podigla ugled Srbije među saveznicima, neprijateljima i ostatkom sveta.\nU Cerskoj bici srpske snage izgubile su 16.304 vojnika, podoficira i oficira dok su austrougarski gubici iznosili oko 23.000 vojnih lica.


Politika privatnosti - Primed 7\nPristupanjem sajtu PRIMED 7, Vi prihvatate i slažete se sa svim uslovima Politike Privatnosti. Ukoliko ne prihvatate uslove sadržane u Politici Privatnosti, potrebno je da odmah napustite sajt i prestanete sa korišćenjem usluga sajta.\nPRIMED 7 sajt je u vlasništvu firme Cortex Labs d.o.o., sa matičnim brojem 20299398 i sedištem u Gostivarska 78, Voždovac, Beograd.\nPrilikom popunjavanja registracionog formulara na sajtu PRIMED 7, Vi prihvatate i slažete se sa time da će administratori sajta koristiti Vaše lične podatke za sledeće namene:\nSlanje obaveštenja o ponudama, popustima ili drugim komercijalnim informacijama vezanim za PRIMED 7 ili neku treću stranu, sa kojom PRIMED 7 ima poslovnu saradnju.\nMi čuvamo Vaše lične podatke kako bismo Vam slali informacije o Vašem nalogu na sajtu PRIMED 7, da možemo da Vas informišemo o statusu Vaših porudžbina i radi evaluacije kvaliteta proizvoda i usluga koje koristite.\nUslovi i regulative koji se odnose na korišćenje informacija dobijenih prilikom online plaćanja se nalaze u odeljku Uslovi korišćenja kompanije za procesiranje plaćanja i PRIMED 7 niti će zahtevati, niti će ćuvati informacije vezane za Vašu kreditnu karticu.


Besplatno - Dan otvorenih objekata na Beogradskoj tvrđavi\nU okviru manifestacije Dani evropske baštine, a povodom Svetskog dana turizma, ulaz u pet objekata na Beogradskoj tvrđavi danas će biti besplatan\n27. Sep 0\nfoto: Beogradkska tvrđava\nZainteresovani posetioci moći će da posete Rimski bunar, Veliki barutni magacin, Sahat kulu, Kulu Nebojša i Vojni bunker, od 11 do 19 časova. Istog dana, Udruženje za istorijsko streličarstvo, u saradnji sa JP Beogradska tvrđava održaće promociju i uputiti posetioce u osnove streličarstva, a zainteresovani će moći da se oprobaju u ovoj veštini. Promocija će biti organizovana na Gornjem gradu Beogradske tvrđave (kod Dizdareve kule - Opservatorije) od 12 do 14 časova.\nRimski bunar izgrađen je u periodu od 1717. do 1739. godine, za vreme barokne austrijske rekonstrukcije Beogradske tvrđave. Bunar je dubok šezdeset metara i skoro tri i po metra širok. Sahat kula - kula sa satom, građena sredinom 18. veka, visoka 27,5 metara, posetiocu pruža jedinstven pogled na Beogradsku tvrđavu i park Kalemegdan, ali i na druge delove grada. Kula Nebojša, izgrađena u 15. veku kao odbrambena kula, u vreme osmanske vlasti, postaje najpoznatija tamnica i mračni simbol Beograda. Od 2011. godine predstavlja moderan izložbeni prostor, u kojem se, uz pomoć audio-vizuelnih efekata, posetioci mogu upoznati sa delom srpske i grčke istorije.\nVojni bunker na Gornjem gradu građen je 50-tih godina 20. veka, a osim unutrašnjosti objekta, posetioci mogu da vide i izložbu Umetnost u bunkeru, posvećena cenzuri u umetnosti 60-tih i 70-tih godina 20. veka. U Velikom barutnom magacinu, koji je građen u vreme velike austrijske rekonstrukcije tvrđave, danas se nalazi postavka rimskih kamenih spomenika, stela, sarkofaga i žrtvenika koji su tokom niza godina prikupljani i donošeni sa različitih nalazišta. Spomenici pripadaju antičkom periodu (od druge polovine I veka do IV veka).\nDino park čeka mališane u novim avanturama\nDžez u Beogradu od 18. aprila na Kalemegdanu


SAM :: SAM Veče sa...u Crowne Plazi :: Veče sa Slobom Đinovićem\nNaslovna :: Aktivnosti :: Profesionalni razvoj :: SAM Veče sa...u Crowne Plazi :: Veče sa Slobom Đinovićem\nVeče sa Slobom Đinovićem\nU utorak, 20. oktobra u restoranu Druga Piazza, organizovano je Veče sa Slobodanom Đinovićem, članom upravnog odbora SAM-a i izvršnim direktorom Orion telekoma.\nTokom večeri, Slobodan je govorio na temu razvoja njegovog biznisa, od samih početaka pre 15 godina do današnjih dana, kao i o svim izazovima sa kojima se susretao u toku svog poslovanja i karijere. Ukazao je na to, da je ICT industrija veoma konkurentna, jer iziskuje konstante inovacije u poslovanju i tehnologiji. Naveo je da su klijenti Orion telekoma korporativni i rezidencijalni korisnici, kao i da Orion telekom ima mnogo bolju reputaciju kod korporativnih klijenata.\nGovorio je takođe o tome da je oduvek sebe video kao preduzetnika i inovatora, a ne samo kao menadžera, iako je dokazao da se dobro snalazi i u toj ulozi. Iskustvo mu je pokazalo da su neuspesi često mnogo važniji od uspeha, ali mu je i pomoglo da mnogo brže donosi odluke.\nSlobodan je sa našim članovima podelio svoja predavačka iskustva na prestižnim fakultetima u Americi, a zatim naveo da su, po njemu, tri esencijalna kriterijuma uspeha: tim, disciplina i plan. Kao ključne probleme za razvoj preduzetništva u Srbiji, Slobodan je naveo nedostatak veština, otežan pristup novcu, kao i strah od neuspeha koji često blokira ideje. On je podvukao da je u komunikaciji sa poslovnim partnerima dobro ponekad i preceniti sebe, jer će vas tako vaši partneri percipirati na bolji način i smatrati da tako više vredite.\nZahvaljujemo se Slobi Đinoviću na prenesenom iskustvu i odličnoj atmosferi na druženju.\nVeče sa Slobom Đinovićem - Druga Piazza


Državni sekretar Ministarstva unutrašnjih poslova Biljana Popović Ivković rekla je danas da je jedan od osnovnih ciljeva MUP-a nastavak izgradnje moderne i efikasne policije koja će u potpunosti ispuniti očekivanja građana da žive u bezbednijem okruženju.\nPopović Ivković je, otvarajući međunarodni naučni skup „Dani Arčibalda Rajsa“ na Kriminalističko-policijskoj akademiji, poručila da zadatak Ministarstva unutrašnjih poslova nije samo da ispuni standarde Evropske unije, definisane u Poglavlju 24, već pre svega da poveća bezbednost svih građana Srbije.\n„Za ispunjenje ovog zadatka veoma je važno unapređenje stručnih kompetentnosti policijskih službenika. Znanje je garant efikasnog rada svake institucije, pa i Ministarstva unutrašnjih poslova. Prvi korak na ovom putu je napravljen usvajanjem novog Zakona o policiji koji je jasno definisao okvire za razvoj i upravljanje ljudskim resursima u MUP-u, isključivo na osnovu stručnih kompetentnosti“ istakla je Popović Ivković.\nPopović Ivković je rekla da Ministarstvo zajedničkim radom sa naučnom i stručnom zajednicom nastoji da stvori efikasan model razvoja i usavršavanja policajaca, koji će moći adekvatno da odgovore na sve bezbednosne izazove.\n„Ministarstvo unutrašnjih poslova u potpunosti podržava Kriminalističko-policijsku akademiju, kao visokoobrazovnu ustanovu osnovanu od strane Vlade Republike Srbije za ostvarivanje studijskih programa za potrebe policijskog obrazovanja. Posebno je značajna činjenica da Akademija u osmišljavanju tema za okrugle stolove i naučno–stručne skupove uvek vodi računa o potrebama i strateškim ciljevima Ministarstva unutrašnjih poslova“ rekla je Popović Ivković.\nOna je na kraju izrazila uverenje da će i danas otvoreni međunarodni naučni skup „Dani Arčibalda Rajsa“, kroz izneta mišljenja, predloge i zaključke, doprineti unapređenju rada Ministarstva i ispunjavanju obaveza koje su definisane u Poglavlju 24 „Sloboda, pravda i bezbednost“.


Српска трагедија у једној судбини | Јадовно 1941.\nMemoari majora Aleksandra Miloševića: Životna odiseja jugoslovenskog kraljevskog oficira, ustanika i učesnika građanskog rata, odmetnika i razočaranog emigranta.\nAleksandar Milošević / Foto “Službeni glasnik”\nMalo je knjiga koje zaslužuju svoj naslov kao što je slučaj sa “Srpskom pričom”, odisejom majora Aleksandra Miloševića, oficirom Kraljevine Jugoslavije i Jugoslovenske vojske u otadžbini, ustanikom i učesnikom građanskog rata, odmetnikom od pobedničke vlasti i na kraju, razočaranim emigrantom.\nIstoričar Nemanja Dević je priredio Miloševićeve memoarske ratne zapise i dopunio ih istraživanjima o njegovom burnom životu koji se okončao u Kanadi 2009. stvarajući minuciozan “krajolik” za portret koji nadilazi ličnu sudbinu, postajući metafora srpskih borbi, zabluda, stradanja i lutanja.\nAleksandar Milošević je ponikao u patrijarhalnoj šumadijskoj porodici gde su država, ratnička tradicija i čast bile neprikosnovene vrednosti. Iako je svoju jedinicu uspešno vodio u kratkom Aprilskom ratu 1941. i nije priznao kapitulaciju, otac ga je na kućnom pragu dočekao prekorom.\n– Solunac, ratnik svih ratova za oslobođenje i ujedinjenje odmeri me dobro, a pogled je govorio više no njegove reči. “Sramota, za tri dana upropastiste ono što smo mi sa toliko muka stradanja i žrtvi stvorili. Tebi nije mesto ovde” – sećao se Milošević očevih reči.\nOdmah se pridružio oficirima okupljenim na Ravnoj gori i počeo da priprema ustanak u svom Lepeničkom okrugu. Komunisti mu se nisu dopadali, ali je vojnički disciplinovano prihvatio dogovor Mihailovića i Broza o zajedničkoj borbi partizana i ravnogoraca protiv okupatora i kolaboranata, kojima su smatrani nedićevci, ljotićevci, Pećančevi “legalni” četnici i slični. Međutim, vođstvu KPJ nije se dopadalo što Milošević svojom harizmom privlači sve više naroda ravnogorcima.\nPrilikom ustaničkok mitinga, okružio ga je odred “saveznika” i s uperenim oružjem uhapsio s još nekoliko oficira. Njihove borce su razoružali, skidajući im bolje komade odeće i obuće. Usledile su likvidacije neistomišljenika i odmazde, čime je počeo građanski rat u Šumadiji, u kome Milošević nepristrasno beleži zločine i komunista i ravnogoraca.\nProfesionalni vojnik strogo razdvaja četnički, gerilski način ratovanja od ravnogorske ideje, od koje idealistički očekuje nacionalnu revoluciju i pravednije društvo.\nMilošević se od 1943. teško razočarava u zapadne saveznike, shvatajući da su za njih Srbi samo topovsko meso. Prisustvuje sceni kad Mihailovićev štab s engleskim oficirom za vezu Hadsonom sluša Radio London koji emituje njegove lažne vesti u kojima ne pominje borbe ravnogoraca s Nemcima.\nHadson kaže da samo izvršava naređenja “svoje imperije”. Američki vojni emisari, čije su pilote četnici upravo spasavali po cenu života, ćute ne želeći da zbog istine kvare odnose s Britancima. Milošević tad beleži bizarne scene, kad partizani čikaju četnike: “Englezi su sad naši prijatelji”, a to naivno uverenje trajalo je i u SFRJ sve do građanskih ratova devedesetih.\nStari major-emigrant tad zemljake u otadžbini upozorava da se čuvaju “saveznika” koji se vode isključivo principom “ko ima silu ima i pravo.\n– Sile sveta neće dozvoliti okupljanje Srba u jednu svoju državu jer su oni na tom prostoru prethodnica Slovena i pravoslavlja. Najveća je nesreća za nas Srbe što se Sovjetski Savez raspao, pa Amerika nema protivteže. Strašna igra sudbine da zakukamo za komunistima u ovoj situaciji – zapisao je početkom devedesetih nepokolebljivi antikomunista Milošević.\nMilošević je jedini ravnogorski visoki oficir koji je detaljno opisao bosansku golgotu, kako je nazivao poslednji čin građanskog rata u ledenim gudurama. Demoralisani, bez saveznika, gladni, slabo opremljeni i naoružani ravnogorci su nemilosrdno tučeni s tla i iz vazduha, iz engleskih aviona. Hiljade ljudi iz Srbije, najviše tek mobilisani mladići, nemilosrdno je pobijeno, iako im je bila obećana milost ako se predaju.


BiH od Rusije traži povrat Povelje Kulina bana | BiH | Al Jazeera Balkans\n16. Decembar 2015.\nMinistar civilnih poslova Bosne i Hercegovine prilikom posjete Sankt Peterburgu zatražio od Rusije vraćanje Povelje Kulina bana.\nPovelja Kulina bana je prvi poznati diplomatski dokument koji je izdao jedan bosanski vladar vladaru druge državeAl Jazeera\nBosna i Hercegovina zatražila je od Rusije vraćanje Povelje Kulina bana, koja se čuva u biblioteci Ruske akademije nauka u Sankt Peterburgu.\nMinistar civilnih poslova Bosne i Hercegovine Adil Osmanović i ministar kulture Rusije Vladimir Medinski sastali su se u tom gradu, a Osmanović je ruskom kolegi predao pismo kojim su obrazloženi razlozi za vraćanje Povelje Kulina bana Bosni i Hercegovini, saopćeno je iz Ministarstva civilnih poslova te zemlje.\n"Povelja Kulina bana od neprocjenjivog je značaja za historiju Bosne i Hercegovine. To je prvi poznati diplomatski dokument, izdat od strane jednog bosanskog vladara vladaru druge države te pisan na domaćem jeziku. Kao takav, ovaj dokument svjedoči o dubokim korijenima bogatog bosanskohercegovačkog kulturno-historijskog i jezičkog nasljeđa koje bilježi srednjovjekovna Bosna", rekao je Osmanović.\n'Uskraćeni za svoje blago'\nIstaknuo je također da je Bosna i Hercegovina uskraćena za posjedovanje tog dokumenta u vlastitim arhivskim i kulturno-historijskim riznicama te izrazio očekivanje da će izneseni argumenti naići na razumijevanje i omogućiti povrat originalnog dokumenta Povelje Kulina bana Bosni i Hercegovini.\nOsmanović je rekao da je Ministarstvo civilnih poslova spremno na punu saradnju kako bi se iznašlo optimalno kompromisno rješenje za to pitanje.\nDvojica ministara razgovarali su i o kulturnoj saradnji dvije zemlje i mogućnostima za unapređenje.\nOsmanović je posjetio i biblioteku Ruske akademije nauka u kojoj se čuva Povelja Kulina bana, gdje je imao priliku vidjeti taj historijski dokument i razgovarati s naučnim radnicima koji brinu o njemu.\nPrepreke Kulina bana na povratku kući\nDan kada je Kulin ban napisao Povelju\nOptužnica protiv Netanyahua: Pet pitanja koja sve objašnjavaju


EU UVODI KOVID PASOŠE: Ovo su tri uslova za putovanja u Evropu! | Serbiantimes.info\n“Svi želimo da počne turistička sezona. Ne možemo da priuštimo da izgubimo još jednu sezonu. Turizam i takođe kultura i drugi sektori koji zavise od turizma trpe užasnu štetu. Govorimo o desetinama miliona radnih mesta”, rekla je za češke medije potpredsednica Evropske komisije Vera Jurova.\nŠefica Evropske komisije Ursula fon der Lajen takođe je potvrdila da će sertifikati o vakcinaciji biti spremni do leta.\nIpak, strahuje se da bi izdavanje takozvanih kovid pasoša moglo da rezultira daljim podelama unutar bloka.\nPrizor koji leči oči 😍\nPosted by Serbian Times on Sunday, March 14, 2021\nU Evropskoj uniji se nedeljama raspravlja o ovim potvrdama, koje su izazvale podele među članicama. Turistička industrija i južne evropske zemlje čije ekonomije zavise od turizma, kao što su Grčka i Španija, traže brže uvođenje programa koji bi doprineo da se ukinu karantini i obavezno testiranje turista.\nTakođe, Francuska tvrdi da bi uvođenje takvih propusnica bilo preuranjeno i diskriminatorno, s obzirom na to da velika većina stanovnika EU još nema pristup vakcinama.\nDa bi se obezbedilo učešće svih članica, komisija je predložila da se uruče slobodne “Digitalne zelene potvrde” stanovnicima EU koji mogu da dokažu da su se vakcinisali protiv Kovida 19, ali i onima koji su negativni na testu ili mogu da dokažu da su se oporavili od virusa.\nU životu svakoga od nas postoje prekretnice, događaji koji nam promene tok i smisao boravka na ovoj planeti. U slučaju…\n“Vakcinacija neće biti preduslov za putovanje. Svi građani Evropske unije imaju pravo na slobodno kretanje u EU, bez obzira na to da li su vakcinisani. Digitalna zelena potvrda olakšava ispunjavanje tog prava, takođe i kroz testiranje i potvrdu o oporavku”, saopštila je EK.\nPo svemu sudeći, ove privilegije odnosiće se i na državljane SAD i Velike Britanije.\nIzvor: Nova.rs / Glas Amerike\nRelated Topics:koronaviruscovid-19putovanje u EUkovid pasošsertifikati o vakcinaciji


Potpuno električni Uber Green lansiran u Londonu u Australiji zauzima drugačiji pristup – Danasnje\nHome/Automobili/Potpuno električni Uber Green lansiran u Londonu u Australiji zauzima drugačiji pristup\n0 42,719 1 minut citanja\nIako su električna vozila u fokusu u drugim delovima sveta, Uber Australija daje prednost integraciji javnog prevoza.\nUsluga deljenja vožnje Uber će sada svojim kupcima iz Londona omogućiti da odaberu električno vozilo (EV) za svoje sledeće putovanje lansiranjem Uber Green-a u Velikoj Britaniji, ali australijski kupci još uvek nisu na putu da prime istu uslugu.\nUber Green – koji se već nudi u većini Severne Amerike i delovima Evrope – opcija je u aplikaciji Uber koja omogućava korisnicima da odaberu potpuno električne automobile po približno istoj ceni kao benzinski, hibridni i dizel automobili.\nUslovi korišćenja Uber Green-a se razlikuju od mesta do mesta. Na primer, Londonci mogu da pristupe usluzi samo za putovanja koja potiču iz zone 1 i nudi im se snižena naknada za uslugu od 15 procenata, što zauzvrat znači da vozači zarađuju više za svako putovanje – podsticaj koji Uber nada da će podstaći više EV vozača u svoju radnu snagu.\nU SAD-u, međutim, vozači moraju platiti doplatu od 1 USD, od čega 0,50 USD ide direktno vozaču kao podsticaj za usvajanje električnih automobila, dok se u delovima Evrope vozači suočavaju sa minimalnim ograničenjima cena prilikom pristupa Uber Greenu.\nIako SAD, Velika Britanija i Evropa već imaju koristi od Uber Green-a, trenutno ne postoje planovi da se usluga smanji.\nOvo je velikim delom zbog nedostatka potpuno električnih automobila na našim putevima – u potpunosti električni automobili su u 2020. godini činili 6,6% prodaje novih automobila u Velikoj Britaniji, u poređenju sa samo 0,19% u Australiji.\nUmesto toga, Uber Australija je usredsređena na integraciju svojih usluga sa postojećim sistemima javnog prevoza u australijskim gradovima, a njegova multimodalna opcija „Uber + tranzit“ trenutno prolazi kroz prvo suđenje u svetu u Sidneju.\nOpcija „Uber + Tranzit“ omogućava korisnicima da kreiraju plan putovanja koji uključuje i Uber i javni prevoz, integrišući redove tranzita u realnom vremenu kako bi osigurali vozačima vreme na putovanju i pronašli najbolju stanicu i / ili stanicu koju će koristiti.\nPored toga, nedavno je najavljeno da će kupci Ubera u Sidneju moći da plaćaju vožnje koristeći svoje Opal kartice.\nKorisnici Ubera u Sidneiu, Brisbaneu i Melbourneu takođe imaju vozni red i javni prevoz integrisani u aplikaciju, tako da mogu lakše da uporede troškove i vreme korišćenja Ubera sa autobusom ili vozom.\n“Uber se zalaže da do 2040. godine postane potpuno platforma sa nultom emisijom, sa 100 posto vožnji u vozilima bez emisije, u javnom prevozu ili sa mikro-mobilnošću. Ovo je globalna obaveza i uključuje Australiju”, Portparol Uber Australije rekao je CarAdvice.\n„Posvećeni smo saradnji sa industrijom i vladama na povećanju unosa električnih vozila u Australiji i osiguravanju da oni mogu biti praktičan i ekonomski izbor za vozače-partnere.\n„Poboljšanje produktivnosti, održivosti i održivosti australijskih gradova jedan je od naših glavnih prioriteta, dok se krećemo ka zajedničkoj, električnoj budućnosti.“


Ibrahimoviću (40) ugovor sa klubom ističe na kraju sezone, a nije poznato hoće li švedski reprezentativac nastaviti karijeru u toj ekipi.\nŠvedski napadač bi takođe mogao da saopšti da završava profesionalnu karijeru, a ranije se govorilo da bi mogao da postane direktor Milana.\nOn se u Milan vratio 2020. godine, i sa tim klubom je izborio povratak u Ligu šampiona. Ove sezone nalazi se na korak od osvajanja "Skudeta", prvog za Milan posle 11 godina.\nMilan je kolo pre kraja Serije A prvi na tabeli sa 83 boda, imaju dva više od gradskog rivala Intera, a u nedelju im je dovoljan i bod.\nSerija A Zlatan Ibrahimović FK Milan Skudeto


Za tjedan dana iz BiH protjeran 101 strani državljanin | Dnevnik.ba\nSlužba za poslove sa strancima Bosne i Hercegovine je u posljednjih sedam dana izrekla mjeru protjerivanja za 101 stranog državljanina, priopćili su iz ove institucije.\nInspektori za strance u suradnji s policijskim službenicima provodili su zajedničke aktivnosti na području Sarajeva, Bihaća, Zenice, Travnika, Tuzle, Kalesije i Banja Luke. Navedene aktivnosti rezultirale su pronalaskom stranih državljana koji su nezakonito ušli ili nezakonito boravili na teritoriju Bosne i Hercegovine.\nNavedene osobe su, kako su istaknuli, stavljene pod nadzor u Imigracijski centar ili im je ograničeno kretanje na određeno mjesto do udaljenja s teritorije Bosne i Hercegovine.\nSlužba za poslove sa strancima realizirala je dobrovoljni povratak za 19 državljana Turske koji su vraćeni u zemlju porijekla, priopćeno je iz ove institucije.\nPoručili su da će u skladu sa svojim nadležnostima i kapacitetima nastaviti s pojačanim operativnim aktivnostima kao odgovor na povećan priliv migranata u Bosni i Hercegovini.


Besplatan hotelski smeštaj u Dohi i tranzitna viza za putnike Qatar Airways-a\nAviokompanija Qatar Airways je uvela novu pogodnost "+QATAR" za svoje putnike u letnjem periodu, pa putnici koji tranzitiraju preko Dohe mogu posetiti katarsku prestonicu uz besplatan hotelski smeštaj i tranzitnu vizu.\nSvi putnici Qatar Airways- koji kupe avio kartu u periodu prodaje do 30. avgusta, a za putovanja do 30. septembra 2017. godine mogu posetiti Dohu i na taj način od jednog putovanja napraviti dva.\nPutnici koji planiraju svoje putovanje ovom aviokompanijom do bilo koje od destinacija u mreži Qatar Airways-a u toku letnjeg perioda svoje putovanje mogu da obogate i boravkom u katarskoj predstonici Dohi i iskoriste ponudu za besplatan hotelski smeštaj u hotelima sa 4* (ekonomska klasa) i 5* (biznis klasa), kao i besplatnu tranzitnu vizu.\nBesplatan hotelski smeštaj tokom leta omogućiće putnicima da osmisle svoj boravak i upoznaju Dohu, kroz brojne sadržaje koje pruža. Detaljne informacije nalaze se na: qatarairways.com/plusqatar\nNa Skytrax 2016 dodeli nagrada za avio-kompanije širom sveta, Qatar Airways je bio dobitnik čak tri prestižna priznanja: Najbolja biznis klasa na svetu, Najbolji lounge za putnike biznis klase i Najbolje kabinkso osoblje na Bliskom istoku.\nZašto posetiti Dohu i šta videti u njoj saznajte u reportaži sa lica mesta koja otkriva kako zaista izgleda život u najbogatijoj zemlji na svetu.\nLifestyle, Qatar Airways, Doga, +Qatar, Besplatan hotelski smeštaj u Dohi, Tranzitna viza


Han: Bilateralni problemi moraju biti riješeni\nZa šeficu evropske diplomatije, današnja strategija potvrđuje da je proces kretanja Zapadnog Balkana prema Evropskoj uniji nepovratan, ali je navela kako "2025. nije ciljni datum, nije krajnji rok, to je realna perspektiva".\n"Ova strategija nam svima daje zajedničku, jasnu, nedvosmislenu, verodostojnu i konkretnu perspektivu evropskih integracija za svakog od naših šest partnera. Sledeći meseci neće biti samo intenzivni, već su takođe ključni kako bi se obezbedilo da se iskoristi ova istorijska i jedinstvena prilika", poručila je Mogherini.\nOna je navela da je "sporazum Srbije i Kosova moguć do kraja našeg mandata (2019 op.a.)".\nKrasnići: Isključivanje Kosova veliki rizik za EU\nZa komesara za proširenje danas objavljeni dokument potvrđuje da su vrata EU otvorena za Zapadni Balkan, te da je briselska ponuda "iskrena".\n"Sa novim pristupom, podržanim konkretnim merama, mi jačamo proces proširenja koji zahteva kredibilne napore i reforme, posebno u cilju jačanja vladavine prava", naglasio je komesar Hahn.\n(Video: han za RSE o novoj strategiji, novembar 2017)\nOsim Srbije i Crne Gore, koje od danas imaju imaju formalne indikativne datume za pristupanje u EU, ostale zemlje regiona od ove strategije dobijaju jedino perspektivu za evropske integracije bez kalendarskih rokova.\nAlbanija i Makedonija bi eventualno mogle dobiti datum početka pristupnih pregovora, Bosna i Hercegovina bi eventualno mogla postati kandidat, a Kosovo dobija mogućnost "napretka na evropskom putum kada to dopuste objektivne okolnosti".\nStrategija objašnjava korake koje Crna Gora i Srbija moraju preduzeti kako bi završili proces pristupanja u perspektivi do 2025. godine, uz opasku da bi i ostali (u regionu) mogli da ih "sustignu".\n"Ova perspektiva će na kraju zavisiti od snažne političke volje, pružanja realnih i održivih reformi i definitivnih rešenja u sporovima sa susedima", stoji u dokumentu.\nPitanje bilateralnih odnosa zauzima važan prostor u dokumentu. S tim u vezi EU ponavlja da neće primiti nove članice ako prethodno nisu rešeni svi bilateralni sporovi.\n"Evropska unija, njene članice, neće nikad primiti nove države članice koje nisu rešile otvorena bilateralna pitanja, ili nazovite ih konfliktima, ako želite. U tom smislu, rekao bih da bi to trebalo da posluži kao motivacija za Kosovo da zaista proaktivno doprinese pozitivnom ishodu dijaloga koju vodi visoka predstavnica. Dakle, nije samo u interesu Srbije da pronađe pozitivno rešenje jer bi to takođe omogućilo Kosovu da se otvori put ka Evropskoj uniji", poručio je u utorak evropski komesar Han.\nU skladu s tim, dijalog između Srbije i Kosova, iz briselske perspektive, je veoma važan za celi region. U strategiji se poručuje da bez normalizacije odnosa Beograda i Prištine, "ne može postojati trajna stabilnost u regionu".\nU strategiji se naglašava da treba "hitno zaključiti sveobuhvatni, pravno obavezujući sporazum o normalizaciji".


Očekujemo vas u Srbiji, pčelarskom kraljevstvu jugoistočne Evrope! Srbija je zemlja sa najmanje zagađenim zemljištem u Evropi, idealnom klimom za pčelarstvo, i natprosečno obrazovanim pčelarima. Srbija je zemlja bagremovih šuma, suncokretovih polja i beskrajnih šumskih livada. Srpski bagremov i suncokretov med odavno krase rafove evropskih prodavnica.\nSrbija vas dočekuje sa motom: Kvalitet po niskoj ceni! Domaćin Simpozijuma, Savez pčelarskih organizacija Srbije, potrudio se da vaš boravak u Srbiji učini posebno prijatnim pretvarajući ga u odmor, i organizujući ga po izuzetno privlačnim niskim cenama, sa maksimalnim gostoprimstvom, najvišim kvalitetom usluga, ali i dobrim provodom u najpoznatijem gradu dobrog provoda u jugoistočnoj Evropi - Beogradu! Imaćete priliku da upoznate bogatu srpsku kuhinju, čuvenu širom sveta, koja predstavlja spoj kultura ishrane istoka i zapada. Zato nikako nemojte propustiti Srpsko veče, koje smo pažljivo pripremili samo za vaš puni užitak. Brojni ekskluzivni beogradski restorani i splavovi na Dunavu i Savi ostaviće vas bez daha, i danju i noću, kako svojim ambijentom i visokim nivoom usluga, tako i veoma niskim cenama.\nOvaj simpozijum Apimondije biće spojen sa srpskim Državnim pčelarskim sajmom, koji svake godine posećuje od 6-8 hiljada pčelara iz celog regiona. Velika Plava sala ekskluzivnog kongresnog prostora Sava centra, u kojoj će se održati naučni deo programa, ima 3700 sedišta, i budite sigurni da će sva mesta biti popunjena! Pčelari Srbije, kao i cele jugoistočne Evrope, iako odlično pčelarski obrazovani, uvek su željni novog znanja i posvetiće maksimalnu pažnju ovakvom vrhunskom naučnom skupu, koji obrađuje izuzetno aktuelne teme, koje pčelare najviše interesuju, ali o kojima se najmanje govori u pčelarskim krugovima. Naučnici će imati priliku da svoje znanje prenesu velikom broju zainteresovanih pčelara. Tokom prateće ekskurzije, imaćete priliku da vidite kako pčelari Srbije svoja znanja primenjuju u praksi, kao i nešto čime se možemo pohvaliti celom svetu.\nNestrpljivo vas očekujemo u Srbiji, zemlji gostoprimljivih ljudi!\npredsednik Lokalnog organizacionog komiteta simpozijuma\nPotpisivanje ugovora Apimondije i Saveza pcelarskih organizacija Srbije o organizovanju Simpozijuma APIECOTECH 2012


Tag: Festival koreografskih minijatura\nUdruženje baletskih umetnika Srbije (UBUS) predstavlja radove domaćih koreografa kroz takmičarski program 24. Festivala koreografskih minijatura (FКM), ove godine putem društvenih mreža. Uprkos globalnoj epidemiološkoj situaciji, UBUS je bez odustajanja od kontinuteta i misije, uspeo da prilagodi format festivala nastalim okolnostima, te će u nedelju 27. decembra 2020. godine s početkom u 20 časova publika imati priliku da na Jutjub kanalu Festivala koreografskih minijatura premijerno pogleda takmičarski program. Reprize će se emitovati 1. i 2. januara 2021. godine na istom kanalu, s početkom u 17 časova.\nČetvrt veka Кoreografskih minijatura\nPod sloganom RestART održava se 25. Festival koreografskih minijatura (FКM) u organizaciji Udruženja baletskih umetnika Srbije. Ovo međunarodno takmičenje koreografa se od 1996. godine, tradicionalno odigrava na sceni Raša Plaović Narodnog pozorišta u Beogradu. Finalno takmičarsko veče zakazano je za 23. decembar sa početkom u 20 časova.